qundao/data-zh-poetry huggingface dataset:
淳佑七年丁未十一月朔蔡久轩自江东提刑归抵家时三馆诸公以风霜随气节河汉下文章分韵赋诗送别得随字
作者：王撝
朝代：宋

嵯峨武夷山，中有梁栋姿。
凤凰鸣高岗，隠见视其时。
孰若阿房宫，下容五丈旗。
孰奏箫韶乐，和声召来仪。
才大古难用，论高人先知。
晦翁千载人，源流有余师。
衣传正大学，时吐蹇谔辞。
国步方险艰，忧端终南齐。
袖有济时策，真言琅玕披。
忠嘉许稷契，不事激与随。
辩论黼座侧，听纳天颜怡。
林林陛楯郎，相顾胥嘆咨。
中有张万福，拜贺太平基。
正頼中流柱，障澜使东之。
胡为勇于去，神龙不容覊。
平生廉靖操，为国张四维。
西风送汉节，凛凛生霜威。
皇华驰周隰，昼锦辉绣衣。
清台占二星，今夕躔已移。
江右九州地，俗弊民已疲。
高褰赤帷裳，下照及隠微。
刑清民乃服，莠除苗始滋。
烹鲜戒政扰，漏鱼宁网稀。
要令珥笔俗，洗心学书诗。
更令佩犊子，竭力事耘耔。
鄱江歇澜波，贯索韬光辉。
丕变东楚俗，若咏洙泗涯。
小试大儒效，泰山一毫釐。
宁如立本朝，措世復雍熙。
无容孔席暖，伫兴宣室思。
归来纳绛节，平步登黄扉。
富贵推不去，乘留復奚疑。
淳祐七年丁未十一月朔蔡久軒自江東提刑歸抵家時三館諸公以風霜隨氣節河漢下文章分韻賦詩送別得隨字
作者：王撝
朝代：宋

嵯峨武夷山，中有梁棟姿。
鳳凰鳴高崗，隠見視其時。
孰若阿房宮，下容五丈旗。
孰奏簫韶樂，和聲召來儀。
才大古難用，論高人先知。
晦翁千載人，源流有餘師。
衣傳正大學，時吐蹇諤辭。
國步方險艱，憂端終南齊。
袖有濟時策，真言琅玕披。
忠嘉許稷契，不事激與隨。
辯論黼座側，聽納天顔怡。
林林陛楯郎，相顧胥嘆咨。
中有張萬福，拜賀太平基。
正頼中流柱，障瀾使東之。
胡爲勇於去，神龍不容覊。
平生廉靖操，爲國張四維。
西風送漢節，凜凜生霜威。
皇華馳周隰，晝錦輝繡衣。
清臺占二星，今夕躔已移。
江右九州地，俗弊民已疲。
高褰赤帷裳，下照及隠微。
刑清民乃服，莠除苗始滋。
烹鮮戒政擾，漏魚寧網稀。
要令珥筆俗，洗心學書詩。
更令佩犢子，竭力事耘耔。
鄱江歇瀾波，貫索韜光輝。
丕變東楚俗，若咏洙泗涯。
小試大儒效，泰山一毫釐。
寧如立本朝，措世復雍熙。
無容孔席暖，佇興宣室思。
歸來納絳節，平步登黄扉。
富貴推不去，乘留復奚疑。
淳祐七年丁未十一月朔蔡久轩自江东提刑归抵家时三馆诸公以风霜随气节河汉下文章分韵赋诗送别得随字
作者：王撝
朝代：宋

嵯峨武夷山，中有梁栋姿。凤凰鸣高岗，隐见视其时。孰若阿房宫，下容五丈旗。孰奏箫韶乐，和声召来仪。才大古难用，论高人先知。晦翁千载人，源流有馀师。衣传正大学，时吐蹇谔辞。国步方险艰，忧端终南齐。袖有济时策，真言琅玕披。忠嘉许稷契，不事激与随。辩论黼座侧，听纳天颜怡。林林陛楯郎，相顾胥叹咨。中有张万福，拜贺太平基。正赖中流柱，障澜使东之。胡为勇于去，神龙不容羁。平生廉靖操，为国张四维。西风送汉节，凛凛生霜威。皇华驰周隰，昼锦辉绣衣。清台占二星，今夕躔已移。江右九州地，俗弊民已疲。高褰赤帷裳，下照及隐微。刑清民乃服，莠除苗始滋。烹鲜戒政扰，漏鱼宁网稀。要令珥笔俗，洗心学书诗。更令佩犊子，竭力事耘耔。鄱江歇澜波，贯索韬光辉。丕变东楚俗，若咏洙泗涯。小试大儒效，泰山一毫釐。宁如立本朝，措世复雍熙。无容孔席暖，伫兴宣室思。归来纳绛节，平步登黄扉。富贵推不去，乘留复奚疑。
游佑七年丁未十一月朔蔡久轩自江东提刑归抵
作者：王撝
朝代：宋

嵯峨武夷山，中有梁栋姿。
凤凰鸣高岗，隐见视其时。
孰若阿房宫，下容五丈旗。
孰奏箫韶乐，和声召来仪。
才大古人用，论高人先知。
晦翁千载人，源流有余师。
衣传正大学，时吐蹇谔辞。
国步方险艰，忧端终南齐。
袖有济时策，真言琅玕披。
忠嘉计稷契，不事激与随。
辩论黼座侧，听纳天颜怡。
林林陛楯郎，相顾胥叹咨。
中有张万福，拜贺太平基。
正赖中流柱，障澜使东之。
胡为勇於去，神龙不容羁。
平生廉靖操，为国张四维。
西风送汉节，凛凛和霜威。
皇华驰周显，书锦辉绣衣。
沮台占二星，今夕躔已移。
江右九州地，俗弊民已疲。
高褰赤帷裳，下照及隐微。
刑清民乃服，莠除昔始滋。
烹鲜戒政扰，漏鱼宁纲稀。
要令珥笔俗，洗心学书诗。
更令佩犊子，竭力事耘耔。
鄱江歇澜波，贯索韬光辉。
丕变东楚俗，若咏洙泗涯。
小试大儒效，泰山一毫釐。
宁如立本朝，措世复雍熙。
无容孔席暖，伫兴宣室思。
归来纳绛节，平登黄扉叶。
富贵推不去，乘留复须疑。
上李昉相公
作者：王操
朝代：宋

弱冠登龙入粉闱，少年清贵古来稀。袖中诏草朝天去，头上宫花侍宴归。卓笔玉堂寒漏迥，捲帘池馆水禽飞。三台位近犹多逊，閒听秋霖忆翠微。朝苑优游数十春，文章敌手更无人。对扬旒冕如僚友，下直门阑似隐沦。倚槛白雪供醉望，支筇黄叶落吟身。年来得意知难绝，大半门生作侍臣。
上李昉相公·其一
作者：王操
朝代：宋

弱冠登龍入粉闈，少年清貴古來稀。
袖中詔草朝天去，頭上宮花侍宴歸。
卓筆玉堂寒漏迥，捲簾池館水禽飛。
三台位近猶多遜，閒聽秋霖憶翠微。
上李昉相公·其一
作者：王操
朝代：宋
体裁：七言律诗

弱冠登龙入粉闱，少年清贵古来稀。袖中诏草朝天去，头上宫花侍宴归。卓笔玉堂寒漏迥，捲帘池馆水禽飞。三台位近犹多逊，閒听秋霖忆翠微。
上李昉相公·其二
作者：王操
朝代：宋

朝苑优游数十春，文章敌手更无人。对扬旒冕如僚友，下直门阑似隐沦。倚槛白雪供醉望，支筇黄叶落吟身。年来得意知难绝，大半门生作侍臣。
上李昉相公·其二
作者：王操
朝代：宋

朝苑优游数十春，文章敌手更无人。
对扬旒冕如僚友，下直门阑似隠沦。
倚槛白雪供醉望，搘筇黄叶落吟身。
年来得意知难绝，大半门生作侍臣。
上李昉相公·其二
作者：王操
朝代：宋

朝苑優游數十春，文章敵手更無人。
對敭旒冕如僚友，下直門闌似隠淪。
倚檻白雪供醉望，搘筇黄葉落吟身。
年來得意知難絕，大半門生作侍臣。
句
作者：王操
朝代：宋

马摇金勒嘶村墅，人抢花毬落野田。彩笺分捲碧云薄，腊烛对烧红泪乾。堂亲垂白日，稚子欲行时。
句·其一
作者：王操
朝代：宋

馬摇金勒嘶村墅，人搶花毬落野田。
句·其一
作者：王操
朝代：宋

马摇金勒嘶村墅，人抢花毬落野田。
句·其三
作者：王操
朝代：宋

堂亲垂白日，稚子欲行时。
句·其三
作者：王操
朝代：宋

堂親垂白日，稚子欲行時。
句·其二
作者：王操
朝代：宋

彩牋分捲碧雲薄，臘燭對燒紅淚乾。
句·其二
作者：王操
朝代：宋

彩笺分捲碧云薄，腊烛对烧红泪乾。
句·其二
作者：王操
朝代：宋

彩笺分捲碧云薄，腊烛对烧红泪干。
喜故人至
作者：王操
朝代：宋

地僻无宾侣，柴门昼始开。溪山寒叶落，江国故人来。话旧惊霜鬓，论诗滞酒杯。相留喜同宿，不寐曙光回。
喜故人至
作者：王操
朝代：宋

地僻无宾侣，柴门画始开。
溪山寒叶落，江国故人来。
话旧惊霜鬓，论诗滞酒杯。
相留喜同宿，不寐曙光回。
喜故人至
作者：王操
朝代：宋

地僻無賓侶，柴門畫始開。
谿山寒葉落，江國故人來。
話舊驚霜鬢，論詩滯酒杯。
相留喜同宿，不寐曙光回。
塞上
作者：王操
朝代：宋

无定河边路，风高雪洒春。沙平宽似海，雕远立如人。绝域居中土，多年息战尘。边城吹暮角，久客自悲辛。
塞上
作者：王操
朝代：宋

无定河边路，风高雪洒春。
沙平宽似海，鵰远立如人。
绝域居中土，多年息战尘。
边城吹暮角，久客自悲辛。
塞上
作者：王操
朝代：宋

無定河邊路，風高雪灑春。
沙平寬似海，鵰遠立如人。
絕域居中土，多年息戰塵。
邊城吹暮角，久客自悲辛。
并州道中
作者：王操
朝代：宋

从军无住计，近腊塞门行。风劈面疑裂，冻粘髭有声。太阳过午暗，暮雪照人明。马上闻吹角，依依认汉城。
并州道中
作者：王操
朝代：宋

从军无住计，近腊塞门行。
风劈面疑裂，冻粘髭有声。
太阳过午暗，暮雪照入明。
马上闻吹角，依依认汉城。
并州道中
作者：王操
朝代：宋

從軍無住計，近臘塞門行。
風劈面疑裂，凍粘髭有聲。
太陽過午暗，暮雪照入明。
馬上聞吹角，依依認漢城。
村家
作者：王操
朝代：宋

野景村家好，柴篱夹树身。牧童眠向日，山犬吠随人。地僻乡音别，年丰酒味醇。风光吟有兴，桑麦暖逢春。
村家
作者：王操
朝代：宋

野景村家好，柴篱夹树身。
牧童眠向日，山犬吠随人。
地僻乡音别，年丰酒昧醇。
风光吟有兴，桑麦暖逢春。
村家
作者：王操
朝代：宋

野景村家好，柴籬夾樹身。
牧童眠向日，山犬吠隨人。
地僻鄉音別，年豐酒昧醇。
風光吟有興，桑麥暖逢春。
洛阳春
作者：王操
朝代：宋

帝里山河景莫裁，就中春色似先来。暖融残雪当时尽，花得东风一夜开。艳日绮罗香上苑，沸天箫鼓动瑶台。芳心只恐烟花暮，閒立高楼望几回。
洛阳春
作者：王操
朝代：宋

帝里山河景莫裁，就中春色似先来。
暖融残雪当时尽，花得东风一夜开。
艷日绮罗香上苑，沸天箫鼓动瑶台。
芳心只恐烟花暮，閒立高楼望几回。
洛陽春
作者：王操
朝代：宋

帝里山河景莫裁，就中春色似先來。
暖融殘雪當時盡，花得東風一夜開。
艷日綺羅香上苑，沸天簫鼓動瑶臺。
芳心只恐煙花暮，閒立高樓望幾回。
游边上
作者：王操
朝代：宋

佩剑游边地，悲风捲败莎。雕饥窥坏冢，马渴嗅冰河。塞阔人烟绝，春深霰雪多。蕃戎如画看，散骑立高坡。
游边上
作者：王操
朝代：宋

佩剑游边地，悲风捲败莎。
鵰饥窥坏冢，马渴嗅冰河。
塞阔人烟绝，春深霰雪多。
蕃戎如画看，散骑立高坡。
贈劉將軍
作者：王操
朝代：宋

三十懸鈎事聖朝，功名常愛霍嫖姚。
錦衣香重花垂足，玉带光寒雪遶腰。
秣馬暖思秦地草，弦弓秋憶雁門鵰。
清時閒却英雄興，醉聽笙歌擲酒瓢。
赠刘将军
作者：王操
朝代：宋

三十悬鈎事圣朝，功名常爱霍嫖姚。
锦衣香重花垂足，玉带光寒雪遶腰。
秣马暖思秦地草，弦弓秋忆雁门鵰。
清时閒却英雄兴，醉听笙歌掷酒瓢。
赠刘将军
作者：王操
朝代：宋

三十悬钩事圣朝，功名常爱霍嫖姚。锦衣香重花垂足，玉带光寒雪绕腰。秣马暖思秦地草，弦弓秋忆雁门雕。清时閒却英雄兴，醉听笙歌掷酒瓢。
送人南归
作者：王操
朝代：宋
体裁：五言律诗

相送当摇落，孤舟泛渺瀰。去帆看已远，临水立多时。别浦寒鸿下，空山夜鹤移。他年重会面，冷鬓共成丝。
送人南歸
作者：王操
朝代：宋

相送當摇落，孤舟泛渺瀰。
去帆看已遠，臨水立多時。
別浦寒鴻下，空山夜鶴移。
他年重會面，冷鬢共成絲。
遊邊上
作者：王操
朝代：宋

佩劍游邊地，悲風捲敗莎。
鵰饑窺壞塚，馬渴嗅冰河。
塞闊人煙絕，春深霰雪多。
蕃戎如畫看，散騎立高坡。
題水心寺壁
作者：王操
朝代：宋

分飛南渡春風晚，却返家林舊業空。
無限離情似楊柳，萬條垂向楚江東。
题水心寺壁
作者：王操
朝代：宋
体裁：七言绝句

分飞南渡春风晚，却返家林旧业空。无限离情似杨柳，万条垂向楚江东。
黄葵
作者：王操
朝代：宋
体裁：七言绝句

昔年南国看黄葵，云鬓金钗向后垂。今日林容篱落下，秋风寂寞两三枝。
黄葵
作者：王操
朝代：宋

昔年南國看黄葵，雲鬢金釵向後垂。
今日林容籬落下，秋風寂寞兩三枝。
題龍居寺
作者：王敖道
朝代：宋

靈剎倚山光，無塵染洞房。
雲籠金地暖，龍噴玉泉香。
松竹分幽逕，樓臺聳上方。
蓬壺人到此，僧伴遶迴廊。
题龙居寺
作者：王敖道
朝代：宋

灵刹倚山光，无尘染洞房。云笼金地暖，龙喷玉泉香。松竹分幽径，楼台耸上方。蓬壶人到此，僧伴绕回廊。
题龙居寺
作者：王敖道
朝代：宋

灵刹倚山光，无尘染洞房。
云笼金地暖，龙喷玉泉香。
松竹分幽迳，楼台耸上方。
蓬壶人到此，僧伴绕回廊。
题龙居寺
作者：王敖道
朝代：宋

灵剎倚山光，无尘染洞房。
云笼金地暖，龙喷玉泉香。
松竹分幽径，楼台耸上方。
蓬壶人到此，僧伴遶迴廊。
句
作者：王文举
朝代：宋

何日面青山，相并两茅屋。
以二十八字为吾婿他日嘱仲和书付梅隐袁庭植
作者：王文卿
朝代：宋
体裁：七言绝句

吾法元来不妄传，信知道法妙玄玄。君家自是神仙种，管取儿孙代代贤。
以二十八字爲吾婿他日囑仲和書付梅隱袁庭植
作者：王文卿
朝代：宋

吾法元來不妄傳，信知道法妙玄玄。
君家自是神仙種，管取兒孫代代賢。
句
作者：王文卿
朝代：宋

红尘富贵无心恋，紫府真仙有志攀。报国有谁能仗节，升天由此可无梯。
句·其一
作者：王文卿
朝代：宋

紅塵富貴無心戀，紫府真仙有志攀。
句·其一
作者：王文卿
朝代：宋

红尘富贵无心恋，紫府真仙有志攀。
句·其二
作者：王文卿
朝代：宋

報國有誰能仗節，升天由此可無梯。
句·其二
作者：王文卿
朝代：宋

报国有谁能仗节，升天由此可无梯。
逍遙峰
作者：王文卿
朝代：宋

聳漢仙峰一柱清，晴春登覽四山明。
祥雲晝護神光現，瑞月宵臨法樂鳴。
華子岡頭靈運賦，七星杉下蔡經盟。
慨思今古無窮事，那得逍遙自在情。
逍遥峰
作者：王文卿
朝代：宋
体裁：七言律诗

耸汉仙峰一柱清，晴春登览四山明。祥云昼护神光现，瑞月宵临法乐鸣。华子冈头灵运赋，七星杉下蔡经盟。慨思今古无穷事，那得逍遥自在情。
題棺木
作者：王文卿
朝代：宋

我身是假，松板非真。
牢籠俗眼，跳出紅塵。
题棺木
作者：王文卿
朝代：宋
体裁：四言诗

我身是假，松板非真。牢笼俗眼，跳出红尘。
麻姑坛
作者：王文卿
朝代：宋
体裁：七言律诗

漉酒巾笼五岳冠，懒携琴鹤上朝端。丹房昼睡烟霞暖，紫府夜归星斗寒。诗就几教山鬼泣，剑灵那许俗人看。麻姑报道桑田变，一曲仙棋尚未残。
麻姑壇
作者：王文卿
朝代：宋

漉酒巾籠五岳冠，懶攜琴鶴上朝端。
丹房晝睡煙霞暖，紫府夜歸星斗寒。
詩就幾教山鬼泣，劍靈那許俗人看。
麻姑報道桑田變，一曲仙棋尚未殘。
和答刘习之见赠
作者：王文孙
朝代：宋

先天奥学果何传，造化机缄存阖辟。精微惝恍入神范，天地谓可俄而测。粤从二画抉秘蕴，乾元庶物因首出。阳推阴荡六子成，致用坎离为月日。天人相与妙难诘，斯道岂容秦火息。九家分派流愈远，纬谶纷纷非所及。韦编三绝系圣经，微言尚切明作述。我生苦晚心好古，谩索图书考龟策。浩如烟海无津涯，自哂蓬心窥至赜。众言淆乱折以理，是非安敢决诸臆。吉凶前定信可推，人事堪怜空役役。优游姑乐环中趣，默参经世用皇极。较量得失心自知，议论无用形于笔。观君气宇元静定，何虑不优入圣阈。不鄙谓予可相友，愿凿浑沌以报德。
和答刘习之见赠
作者：王文孙
朝代：宋

先天奥学果何传，造化机缄存阖闢。
精微惝恍入神范，天地谓可俄而测。
粤从二画抉秘藴，干元庶物因首出。
阳推阴荡六子成，致用坎离为月日。
天人相与妙难诘，斯道岂容秦火息。
九家分派流愈远，纬谶纷纷非所及。
韦编三绝繫圣经，微言尚切明作述。
我生苦晚心好古，谩索图书考龟策。
浩如烟海无津涯，自哂蓬心窥至赜。
众言淆乱折以理，是非安敢决诸臆。
吉凶前定信可推，人事堪怜空役役。
优游姑乐环中趣，默参经世用皇极。
较量得失心自知，议论无用形于笔。
观君气宇元静定，何虑不优入圣阈。
不鄙谓予可相友，愿凿浑沌以报德。
和答劉習之見贈
作者：王文孫
朝代：宋

先天奧學果何傳，造化機緘存闔闢。
精微惝恍入神範，天地謂可俄而測。
粵從二畫抉秘藴，乾元庶物因首出。
陽推陰蕩六子成，致用坎離爲月日。
天人相與妙難詰，斯道豈容秦火息。
九家分派流愈遠，緯讖紛紛非所及。
韋編三絕繫聖經，微言尚切明作述。
我生苦晚心好古，謾索圖書考龜策。
浩如烟海無津涯，自哂蓬心窺至賾。
衆言淆亂折以理，是非安敢决諸臆。
吉凶前定信可推，人事堪憐空役役。
優游姑樂環中趣，默參經世用皇極。
較量得失心自知，議論無用形於筆。
觀君氣宇元靜定，何慮不優入聖閾。
不鄙謂予可相友，願鑿渾沌以報德。
句
作者：王文淑
朝代：宋

草草杯盘供语笑，昏昏灯火话平生。
句
作者：王文淑
朝代：宋

草草杯盤供語笑，昏昏燈火話平生。
桐柏山
作者：王文简
朝代：宋
体裁：七言绝句

桐柏仙人久不归，一瓢秋水宿岩扉。绝怜半夜无尘梦，月满空山鹤正飞。
句
作者：王文舉
朝代：宋

何日面青山，相並兩茅屋。
劝岩师酒
作者：王无咎
朝代：宋
体裁：七言律诗

腊去东风渐破春，凭轩怅望倍凝神。鸟鸣晓霁声音乐，物被阳和气候新。佳景牵怀吟稍遍，芳杯到手举宜频。灵均空诧离骚好，憔悴终为独醒人。
集村行
作者：王无咎
朝代：宋

产业家家坏，诛求岁岁新。
平时不为备，执事彼何人。
朱户仍奢侈，柴门转窭贫。
若非衢空畔，无用说悲辛。
麻姑山
作者：王无咎
朝代：宋
体裁：七言律诗

仙軿昔日此留连，气象辽辽尚宛然。溪落断崖为远瀑，路从绝顶见平田。千年芝有灵禽戏，一洞云留羽客眠。已乐胜游尘境外，况陪清论酒尊前。
云安监劝学诗
作者：王日翚
朝代：宋

云安古汤溪，□□□□滨。无室不盐烟，无民不樵薪。士子独希少，锥刀事艰辛。我因沿檄来，暇日聊咨询。溪山秀且清，湛碧高嶙峋。衣冠杳不报，敢问夫何因。盛言汉廷尉，有语诒乡邻。三牛对马岭，有井无贵人。斯言既笃信，诗礼不复闻。我闻为咨嗟，此语深非仁。儒风一旦扫，有甚遭烧焚。因言廷尉者，其生岂不神。既禀神灵姿，宁非贤圣伦。安得鄙俚语，千载愚斯民。斯民有幸氏，贵岂无足尊。唐皇上柱国，伪蜀掌丝纶。遗诰尚可考，苗裔亦诜诜。后生宜可畏，况逢尧舜辰。如何三百年，自弃甘煨尘。前贤不知慕，俚语常书绅。不知非格言，野老相因循。为言听我语，蜀氏初顽嚚。文翁为益州，化蜀与维新。英才出王马，继世扬子云。词章霭当世，至今耀清芬。自尔吾蜀士，文学多彬彬。乃知汤溪上，未必无国珍。琢磨始成器，匪即为荆榛。我虽非文翁，志使风俗淳。亦非好辩者，示劝聊谆谆。公侯宁有种，自致唯斯文。蜀学乃孤陋，师友须隆亲。又当听我言，既学须能勤。不勤如不学，勤学始成身。穷兮世巨儒，达兮国名臣。唯恐学不至，学必无沈沦。如不学为名，不如复煎熏。十室有忠信，见者希能遵。会观集岁后，俊造来訚訚。一成诗礼乡，举充观国宾。
云安监劝学诗
作者：王日翚
朝代：宋

云安古汤溪，□□□□滨。
无室不盐烟，无民不樵薪。
士子独希少，锥刀事艰辛。
我因沿檄来，暇日聊咨询。
溪山秀且清，湛碧高嶙峋。
衣冠杳不报，敢问夫何因。
盛言汉廷尉，有语诒乡邻。
三牛对马岭，有井无贵人。
斯言既笃信，诗礼不復闻。
我闻为咨嗟，此语深非仁。
儒风一旦扫，有甚遭烧焚。
因言廷尉者，其生岂不神。
既禀神灵姿，宁非贤圣伦。
安得鄙俚语，千载愚斯民。
斯民有幸氏，贵岂无足尊。
唐皇上柱国，僞蜀掌丝纶。
遗诰尚可考，苗裔亦诜诜。
后生宜可畏，况逢尧舜辰。
如何三百年，自弃甘煨尘。
前贤不知慕，俚语常书绅。
不知非格言，野老相因循。
为言听我语，蜀氏初顽嚣。
文翁为益州，化蜀与维新。
英才出王马，继世扬子云。
词章霭当世，至今耀清芬。
自尔吾蜀士，文学多彬彬。
乃知汤溪上，未必无国珍。
琢磨始成器，匪即为荆榛。
我虽非文翁，志使风俗淳。
亦非好辩者，示劝聊谆谆。
公侯宁有种，自致唯斯文。
蜀学乃孤陋，师友须隆亲。
又当听我言，既学须能勤。
不勤如不学，勤学始成身。
穷兮世巨儒，达兮国名臣。
唯恐学不至，学必无沈沦。
如不学为名，不如復煎熏。
十室有忠信，见者希能遵。
会观集岁后，俊造来誾誾。
一成诗礼乡，举充观国宾。
雲安監勸學詩
作者：王日翬
朝代：宋

雲安古湯谿，□□□□濱。
無室不鹽煙，無民不樵薪。
士子獨希少，錐刀事艱辛。
我因沿檄來，暇日聊咨詢。
谿山秀且清，湛碧高嶙峋。
衣冠杳不報，敢問夫何因。
盛言漢廷尉，有語詒鄉鄰。
三牛對馬嶺，有井無貴人。
斯言既篤信，詩禮不復聞。
我聞爲咨嗟，此語深非仁。
儒風一旦掃，有甚遭燒焚。
因言廷尉者，其生豈不神。
既稟神靈姿，甯非賢聖倫。
安得鄙俚語，千載愚斯民。
斯民有幸氏，貴豈無足尊。
唐皇上柱國，僞蜀掌絲綸。
遺誥尚可考，苗裔亦詵詵。
後生宜可畏，況逢堯舜辰。
如何三百年，自棄甘煨塵。
前賢不知慕，俚語常書紳。
不知非格言，野老相因循。
爲言聽我語，蜀氏初頑囂。
文翁爲益州，化蜀與維新。
英才出王馬，繼世揚子雲。
詞章靄當世，至今耀清芬。
自爾吾蜀士，文學多彬彬。
乃知湯谿上，未必無國珍。
琢磨始成器，匪即爲荆榛。
我雖非文翁，志使風俗淳。
亦非好辯者，示勸聊諄諄。
公侯甯有種，自致唯斯文。
蜀學乃孤陋，師友須隆親。
又當聽我言，既學須能勤。
不勤如不學，勤學始成身。
窮兮世巨儒，達兮國名臣。
唯恐學不至，學必無沈淪。
如不學爲名，不如復煎熏。
十室有忠信，見者希能遵。
會觀集歲後，俊造來誾誾。
一成詩禮鄉，舉充觀國賓。
十洲閣
作者：王旦
朝代：宋

山川如幻閣長秋，一島飛來伴九洲。
不礙漁樵雙槳過，何妨羅綺四時遊。
雲疑泰華分張去，永憶蓬瀛散漫浮。
禁苑未知湖海樂，生綃寫取獻九州。
十洲阁
作者：王旦
朝代：宋
体裁：七言律诗

山川如幻阁长秋，一岛飞来伴九洲。不碍渔樵双桨过，何妨罗绮四时游。云疑泰华分张去，永忆蓬瀛散漫浮。禁苑未知湖海乐，生绡写取献九州。
十洲阁
作者：王旦
朝代：宋

山川如幻阁长秋，一岛飞来伴九洲。
不礙渔樵双桨过，何妨罗绮四时游。
云疑泰华分张去，永忆蓬瀛散漫浮。
禁苑未知湖海乐，生绡写取献九州。
禁林宴会之什
作者：王旦
朝代：宋

喜缀真仙宴禁林，玉堂新事好供吟。天章刻石兴风雅，宸翰书牌耀古今。势逸夺回龙凤迹，调高流入管弦音。光凝玉斝琼浆润，冷布花砖药树阴。地贵每朝金殿近，景清如到玉壶深。得陪嘉会荣观大，虔效赓歌乐圣心。
禁林讌会之什
作者：王旦
朝代：宋

喜缀真仙讌禁林，玉堂新事好供吟。
天章刻石兴风雅，宸翰书牌耀古今。
势逸夺回龙凤迹，调高流入管弦音。
光凝玉斝琼浆润，冷布花砖药树阴。
地贵每朝金殿近，景清如到玉壶深。
得陪嘉会荣观大，虔效赓歌乐圣心。
禁林讌会之什
作者：王旦
朝代：宋

喜缀真仙讌禁林，玉堂新事好供吟。
天章刻石兴风雅，宸翰书牌耀古今。
势逸夺迴龙凤迹，调高流入管弦音。
光凝玉斝琼浆润，冷布花砖药树阴。
地贵每朝金殿近，景清如到玉壶深。
得陪嘉会荣观大，虔效赓歌乐圣心。
禁林讌會之什
作者：王旦
朝代：宋

喜綴真仙讌禁林，玉堂新事好供吟。
天章刻石興風雅，宸翰書牌耀古今。
勢逸奪迴龍鳳跡，調高流入管弦音。
光凝玉斝瓊漿潤，冷布花磚藥樹陰。
地貴每朝金殿近，景清如到玉壺深。
得陪嘉會榮觀大，虔效賡歌樂聖心。
詩一首
作者：王旦
朝代：宋

逈與群芳異，含芳向暮春。
不如松柏木，常保歲寒新。
诗一首
作者：王旦
朝代：宋

迥与群芳异，含芳向暮春。不如松柏木，常保岁寒新。
诗一首
作者：王旦
朝代：宋

逈与群芳异，含芳向暮春。
不如松柏木，常保岁寒新。
贈淳于公歸養
作者：王旦
朝代：宋

年少復家貧，懸車去養親。
銅扉霑美命，綵服稱閒身。
純孝敦時俗，高風似古人。
禁林榮華者，羞見二毛新。
赠淳于公归养
作者：王旦
朝代：宋

年少复家贫，悬车去养亲。
铜扉沾美命，彩服称閒身。
纯孝敦时俗，高风似古人。
禁林荣华者，羞见二毛新。
赠淳于公归养
作者：王旦
朝代：宋

年少复家贫，悬车去养亲。铜扉沾美命，綵服称閒身。纯孝敦时俗，高风似古人。禁林荣华者，羞见二毛新。
赠淳于公归养
作者：王旦
朝代：宋

年少復家贫，悬车去养亲。
铜扉霑美命，綵服称閒身。
纯孝敦时俗，高风似古人。
禁林荣华者，羞见二毛新。
诗一首
作者：王时
朝代：宋

□□□□□□□，□□□□□□□。□□□□□□□，旋复东秦旧版图。动若汾阳年最少，战如广固势同符。掀天勋业磨崖勒，万古英烈隘八区。
诗一首
作者：王时
朝代：宋

□□□□□□□，□□□□□□□。
□□□□□□□，旋復东秦旧版图。
动若汾阳年最少，战如广固势同符。
掀天勋业磨崖勒，万古英烈隘八区。
徐鳬岛
作者：王时会
朝代：宋
体裁：七言绝句

绝壑搀空云与平，横飞寒瀑万年声。杖藜平过人间险，独向千山顶上行。
惜母山新路词
作者：王时叙
朝代：宋

惜母山前龙女祠，画船送客黄金卮。从他坐唱阳关曲，只唱新开石路词。
惜母山新路词
作者：王时叙
朝代：宋

惜母山前龙女祠，画船送客黄金巵。
从他坐唱阳关曲，只唱新开石路词。
落梅
作者：王时叙
朝代：宋
体裁：七言绝句

廿年作伴是相知，每岁花开红满枝。可惜一朝零落尽，暗香疏影问谁之。
题图南像
作者：王时叙
朝代：宋

西华山中爱睡臣，何曾睡过百年春。争如警枕惺惺者，终作乾坤不朽人。
题图南像
作者：王时叙
朝代：宋

西华山中爱睡臣，何曾睡过百年春。
争如警枕惺惺者，终作干坤不朽人。
题梅坛
作者：王时彦
朝代：宋
体裁：五言律诗

梅尉孤忠揭，芳名千古传。官卑奚意隐，心正即神仙。敢谏忧时切，为臣愿主贤。旌阳称令尹，对峙是丹泉。
题梅山云悦楼
作者：王时彦
朝代：宋
体裁：七言绝句

一生活计一身闲，日与白云相往还。五百年间知此味，华山去后到梅山。
好事近
作者：王昂
朝代：宋

喜氣擁朱門，光動綺羅香陌。行到紫微花下，悟身非凡客。不須脂粉涴天真，嫌怕太紅白。留取黛眉淺處，畫章臺春色。
好事近·催妆词
作者：王昂
朝代：宋
体裁：词

喜气拥朱门，光动绮罗香陌。行到紫薇花下，悟身非凡客。不须脂粉涴天真，嫌怕太红白。留取黛眉浅处，画章台春色。
好事近·喜气拥朱门
作者：王昂
朝代：宋
体裁：词

喜气拥朱门，光动绮罗香陌。行到紫微花下，悟身非凡客。不须脂粉涴天真，嫌怕太红白。留取黛眉浅处，画章台春色。
題應天寺
作者：王昌符
朝代：宋

何事詩家稱翦裁，跨虛相繼有樓臺。
水涵春碧雨初霽，山露曉青雲半開。
寶塔禮終僧室靜，粉牆題罷使車回。
此時欲結香蓮社，祇爲陶潜醉不來。
题应天寺
作者：王昌符
朝代：宋

何事诗家称剪裁，跨虚相继有楼台。水涵春碧雨初霁，山露晓青云半开。宝塔礼终僧室静，粉墙题罢使车回。此时欲结香莲社，祇为陶潜醉不来。
题应天寺
作者：王昌符
朝代：宋

何事诗家称翦裁，跨虚相继有楼台。
水涵春碧雨初霁，山露晓青云半开。
宝塔礼终僧室静，粉墙题罢使车回。
此时欲结香莲社，只为陶潜醉不来。
题应天寺
作者：王昌符
朝代：宋

何事诗家称翦裁，跨虚相继有楼台。
水涵春碧雨初霁，山露晓青云半开。
宝塔礼终僧室静，粉墙题罢使车回。
此时欲结香莲社，祇为陶潜醉不来。
紹興乙卯張安國爲右史明清與仲信兄梁舉善郭世禎李大正李泳多館於安國家春日諸友同遊西湖至普安寺於窗間得玉釵半股青蚨半文想是遊人歡洽所分偶遺之者各賦詩以紀其事
作者：王明清
朝代：宋

凄凉寶鈿初分際，愁絕清光欲破時。
留與人間作佳話，綠窗瓊戶老蛛絲。
绍兴乙卯张安国为右史明清与仲信兄梁举善郭世祯李大正李泳多馆于安国家春日诸友同游西湖至普安寺于窗间得玉钗半股青蚨半文想是游人欢洽所分偶遗之者各赋诗以纪其事
作者：王明清
朝代：宋
体裁：七言绝句

凄凉宝钿初分际，愁绝清光欲破时。留与人间作佳话，绿窗琼户老蛛丝。
九锁山十咏
作者：王易简
朝代：宋

凤兮尔何来，翽翽鸣高岗。
山风度玉箫，竹实丰餱粮。
至今嶙峋石，如作毛羽翔。
深溪阻造极，悬磴聊褰裳。
踟蹰不忍下，树杪青天长。
九锁山十咏
作者：王易简
朝代：宋

天吴泣海枯，化石空山中。
陵谷历千变，倒倚蓬莱风。
铁壁立峭绝，轂波漾玲珑。
前岩寄游屧，大巧藏神功。
素屏三十丈，画手谁与同。
九锁山十咏
作者：王易简
朝代：宋

岚阴四围合，涧水数折流。
试手翻碧海，卷雨来青虬。
静躁为人役，蓄泄同神谋。
长歌亭上诗，飞仙不可留。
倚栏天风寒，问信骑鲸游。
九锁山十咏
作者：王易简
朝代：宋

泠泠佩行空，湛湛镜无滓。
至洁漱岸骨，余润蒸石髓。
山上真人居，鼎灶长不毁。
犹闻洗药香，渐作落花水。
临流且勿赏，清音濯幽耳。
九锁山十咏
作者：王易简
朝代：宋

绝壁中嵌空，秀石下插地。
缅怀玉局仙，於此冠盖萃。
云泉俨昨游，卉木遗古意。
青山日迎客，何者传姓字。
斯人千载名，揽胜乃余事。
九锁山十咏
作者：王易简
朝代：宋

风烟谷口亭，岩穴神仙宅。
迳回閟天光，云湿滴乳液。
宝盖遥当空，篝火忽奇迹。
不见菇芝人，残枰弃黑白。
跻攀幸有逢，筋力何足惜。
九锁山十咏 其一 大涤洞
作者：王易简
朝代：宋
体裁：古风

萧洒殊庭西，玉室青孱颜。华阳隐邃道，元盖浮尘寰。紞紞天鼓鸣，烂烂岩屋斑。谁悬隔凡石，此已非人间。群仙本容物，为我开重关。
九锁山十咏 其七 云根石
作者：王易简
朝代：宋

行云倏变灭，本作须臾期。山灵护清气，英英幻真姿。旧雨洗犹在，高风吹不移。触石有动意，出岫无还时。扶桑如可薪，鍊此白玉芝。
九锁山十咏 其五 来贤岩
作者：王易简
朝代：宋

绝壁中嵌空，秀石下插地。缅怀玉局仙，于此冠盖萃。云泉俨昨游，卉木遗古意。青山日迎客，何者传姓字。斯人千载名，揽胜乃馀事。
九锁山十咏 其十 丹泉
作者：王易简
朝代：宋

泠泠佩行空，湛湛镜无滓。至洁漱岩骨，馀润蒸石髓。山上真人居，鼎灶长不毁。犹闻洗药香，渐作落花水。临流且勿尝，清音濯幽耳。
九锁山十咏 其四 龙洞
作者：王易简
朝代：宋

晴矼步清空，洞户抚巀嶭。何年出水龙，张口见齿舌。相传此得名，灵骨蜕如雪。岂其风霆化，诘曲馀故穴。想当夜半归，九锁一时掣。
九锁山十咏·其一
作者：王易简
朝代：宋

萧洒殊庭西，玉室青孱颜。
华阳隠邃道，元盖浮尘寰。
紞紞天鼓鸣，烂烂岩屋斑。
谁悬隔凡石，此已非人间。
羣仙本容物，为我开重关。
九锁山十咏·其一〇
作者：王易简
朝代：宋

泠泠佩行空，湛湛镜无滓。
至洁漱岩骨，余润蒸石髓。
山上真人居，鼎竈长不毁。
犹闻洗药香，渐作落花水。
临流且勿尝，清音濯幽耳。
九锁山十咏·其七
作者：王易简
朝代：宋

行云倏变灭，本作须臾期。
山灵护清气，英英幻真姿。
旧雨洗犹在，高风吹不移。
触石有动意，出岫无还时。
扶桑如可薪，炼此白玉芝。
九锁山十咏·其三
作者：王易简
朝代：宋
体裁：古风

凤兮尔何来，翙翙鸣高岗。山风度玉箫，竹实丰糇粮。至今嶙峋石，如作毛羽翔。深溪阻造极，悬磴聊褰裳。踟蹰不忍下，树杪青天长。
九锁山十咏·其九
作者：王易简
朝代：宋
体裁：古风

天吴泣海枯，化石空山中。陵谷历千变，倒倚蓬莱风。铁壁立峭绝，縠波漾玲珑。前岩寄游屧，大巧藏神功。素屏三十丈，画手谁与同。
九锁山十咏·其二
作者：王易简
朝代：宋
体裁：古风

风烟谷口亭，岩穴神仙宅。径回閟天光，云湿滴乳液。宝盖遥当空，篝火忽奇迹。不见茹芝人，残枰弃黑白。跻攀幸有逢，筋力何足惜。
九锁山十咏·其五
作者：王易简
朝代：宋

绝壁中嵌空，秀石下插地。
缅怀玉局仙，于此冠盖萃。
云泉俨昨游，卉木遗古意。
青山日迎客，何者传姓字。
斯人千载名，揽胜乃余事。
九锁山十咏·其八
作者：王易简
朝代：宋
体裁：古风

岚阴四围合，涧水数折流。试手翻碧海，捲雨来青虬。静躁为人役，蓄泄同神谋。长歌亭上诗，飞仙不可留。倚栏天风寒，问信骑鲸游。
九锁山十咏·其六
作者：王易简
朝代：宋
体裁：古风

古来得道人，一往无留踪。胡为恋幽绝，努力抗祖龙。冠簪宛如刻，藓蔓不敢封。形化影未灭，石坚诚可通。灵仙去已遥，聊尔惊凡庸。
九锁山十咏·其四
作者：王易简
朝代：宋

晴矼步清空，洞户抚巀嶭。
何年出水龙，张口见齿舌。
相传此得名，灵骨蜕如雪。
岂其风霆化，诘曲余故穴。
想当夜半归，九锁一时掣。
九锁山十咏·大涤洞
作者：王易简
朝代：宋

萧洒殊庭西，玉室青孱颜。华阳隐邃道，元盖浮尘寰。紞紞天鼓鸣，烂烂岩屋斑。谁悬隔凡石，此已非人间。群仙本容物，为我开重关。风烟谷口亭，岩穴神仙宅。径回閟天光，云湿滴乳液。宝盖遥当空，篝火忽奇迹。不见茹芝人，残枰弃黑白。跻攀幸有逢，筋力何足惜。凤兮尔何来，翙翙鸣高岗。山风度玉箫，竹实丰糇粮。至今嶙峋石，如作毛羽翔。深溪阻造极，悬磴聊褰裳。踟蹰不忍下，树杪青天长。晴矼步清空，洞户抚巀嶭。何年出水龙，张口见齿舌。相传此得名，灵骨蜕如雪。岂其风霆化，诘曲馀故穴。想当夜半归，九锁一时掣。绝壁中嵌空，秀石下插地。缅怀玉局仙，于此冠盖萃。云泉俨昨游，卉木遗古意。青山日迎客，何者传姓字。斯人千载名，揽胜乃馀事。古来得道人，一往无留踪。胡为恋幽绝，努力抗祖龙。冠簪宛如刻，藓蔓不敢封。形化影未灭，石坚诚可通。灵仙去已遥，聊尔惊凡庸。行云倏变灭，本作须臾期。山灵护清气，英英幻真姿。旧雨洗犹在，高风吹不移。触石有动意，出岫无还时。扶桑如可薪，鍊此白玉芝。岚阴四围合，涧水数折流。试手翻碧海，捲雨来青虬。静躁为人役，蓄泄同神谋。长歌亭上诗，飞仙不可留。倚栏天风寒，问信骑鲸游。天吴泣海枯，化石空山中。陵谷历千变，倒倚蓬莱风。铁壁立峭绝，縠波漾玲珑。前岩寄游屧，大巧藏神功。素屏三十丈，画手谁与同。泠泠佩行空，湛湛镜无滓。至洁漱岩骨，馀润蒸石髓。山上真人居，鼎灶长不毁。犹闻洗药香，渐作落花水。临流且勿尝，清音濯幽耳。
咏保母帖
作者：王易简
朝代：宋

黄閍断刻得者谁，双松下殉方壶螭。其文记述保母李，云是大令之所为。点画安知尚年少，笔不可制从儿时。当其翰墨托久计，异哉岁月如前期。为怜樵人巧收拾，岂无行道犹嗟咨。残砖裹送平原家，阅古众帖奚独遗。穷诹远引商是非，具眼落落多传疑。尘埃尺纸拂陈迹，闻君好事卷赠之。简编无端发汲冢，陵谷何年沈岘碑。坐中赏识本易厌，世外隐伏劳旁窥。骚人胜士一朝玩，孝子慈孙千古悲。君不见钟侯书法亦大奇，下穿墟墓求其师。
咏保母帖
作者：王易简
朝代：宋

黄閍断刻得者谁，双松下殉方壶螭。其文记述保母李，云是大令之所为。点画安知尚年少，笔不可掣从儿时。当其翰墨托久计，异哉岁月如前期。为怜樵人巧收拾，岂无行道犹嗟咨。残砖裹送平原家，阅古众帖奚独遗。穷诹远引商是非，具眼落落多传疑。尘埃尺纸拂陈迹，闻君好事捲赠之。简编无端发汲冢，陵谷何年沈岘碑。坐中赏识本易厌，世外隐伏劳旁窥。骚人胜士一朝玩，孝子慈孙千古悲。君不见钟侯书法亦大奇，下穿墟墓求其师。
咏保母帖
作者：王易简
朝代：宋

黄閍断刻得者谁，双松下殉方壶螭。
其文记述保母李，云是大令之所为。
点画安知尚年少，笔不可掣从儿时。
当其翰墨託久计，异哉岁月如前期。
为怜樵人巧收拾，岂无行道犹嗟咨。
残砖裹送平原家，阅古众帖奚独遗。
穷诹远引商是非，具眼落落多传疑。
尘埃尺纸拂陈迹，闻君好事捲赠之。
简编无端发汲冢，陵谷何年沈岘碑。
坐中赏识本易厌，世外隠伏劳旁窥。
骚人胜士一朝玩，孝子慈孙千古悲。
君不见钟侯书法亦大奇，下穿墟墓求其师。
天香·烟峤收痕
作者：王易简
朝代：宋
体裁：词

烟峤收痕，云沙拥沫，孤槎万里春聚。蜡杵冰尘，水研花片，带得海山风露。纤痕透晓，银镂小、初浮一缕。重剪纱窗暗烛，深垂绣帘微雨。馀馨恼人最苦。染罗衣、少年情绪。谩省佩珠曾解，蕙羞兰妒。好是芳钿翠妩。恨素被浓熏梦无据。待剪秋云，殷勤寄与。
天香·烟峤收痕
作者：王易简
朝代：宋
体裁：词

烟峤收痕，云沙拥沫，孤槎万里春聚。蜡杵冰尘，水研花片，带得海山风露。纤痕透晓，银镂小、初浮一缕。重剪纱窗暗烛，深垂绣帘微雨。馀馨恼人最苦。染罗衣、少年情绪。谩省佩珠曾解，蕙羞兰妒。好是芳钿翠妩。恨素被浓薰梦无据。待剪秋云，殷勤寄与。
天香（宛委山房拟赋龙涎香）
作者：王易简
朝代：宋

烟峤收痕，云沙拥沫，孤槎万里春聚。蜡杵冰尘，水研花片，带得海山风露。纤痕透晓，银镂小、初浮一缕。重剪纱窗暗烛，深垂绣帘微雨。余馨恼人最苦。染罗衣、少年情绪。谩省佩珠曾解，蕙羞兰妒。好是芳钿翠妩。恨素被浓熏梦无据。待剪秋云，殷勤寄与。
官左拾遗归隐作（一作辞官归隐，留诗一绝）
作者：王易简
朝代：宋

汩没朝班愧不才，谁能低折向尘埃。青山得去且归去，官职有来还自来。
庆宫春/高阳台·谢草窗惠词卷
作者：王易简
朝代：宋
体裁：词

庭草春迟，汀蘋香老，数声佩悄苍玉。年晚江空，天寒日暮，壮怀聊寄幽独。倦游多感，更西北、高楼送目。佳人不见，慷慨悲歌，夕阳乔木。紫霞洞窅云深，袅袅馀音，凤箫谁续。桃花赋在，竹枝词远，此恨年年相触。翠笺芳字，谩重省、当时顾曲。因君凝伫，依约吴山，半痕蛾绿。
庆宫春·高阳台
作者：王易简
朝代：宋
体裁：词

庭草春迟，汀苹香老，数声珮悄苍玉。
年晚江空，天寒日暮，壮怀聊寄幽独。
倦游多感，更西北、高楼送目。
佳人不见，慷慨悲歌，夕阳乔木。
紫霞洞窅云深，袅袅馀香，凤箫谁续。
桃花赋在，竹枝词远，此恨年年相触。
翠笺芳字，谩重省、当时顾曲。
因君凝伫，依约吴山，半痕蛾绿。
庆宫春·高阳台·庭草春迟
作者：王易简
朝代：宋

庭草春迟，汀苹香老，数声佩悄苍玉。年晚江空，天寒日暮，壮怀聊寄幽独。倦游多感，更西北、高楼送目。佳人不见，慷慨悲歌，夕阳乔木。紫霞洞窅云深，袅袅馀香，凤箫谁续。桃花赋在，竹枝词远，此恨年年相触。翠笺芳字，谩重省、当时顾曲。因君凝伫，依约吴山，半痕蛾绿。
庆宫春（谢草窗惠词卷）
作者：王易简
朝代：宋

庭草春迟，汀苹香老，数声佩悄苍玉。年晚江空，天寒日暮，壮怀聊寄幽独。倦游多感，更西北、高楼送目。佳人不见，慷慨悲歌，夕阳乔木。紫霞洞窅云深，袅袅余香，凤箫谁续。桃花赋在，竹枝词远，此恨年年相触。翠椾芳字，谩重省、当时顾曲。因君凝伫，依约吴山，半痕蛾绿。
摸鱼儿·紫云山房拟赋莼
作者：王易简
朝代：宋
体裁：词

怪鲛宫、水晶帘捲，冰痕初断香缕。澄波荡桨人初到，三十六陂烟雨。春又去。伴点点荷钱，隐约吴中路。相思日暮。恨洛浦娉婷，芳钿翠剪，奁影照凄楚。功名梦，消得西风一度。高人今在何许。鲈香菰冷斜阳里，多少天涯意绪。谁记取。但枯豉红盐，溜玉凝秋箸。尊前起舞。算唯有渊明，黄花岁晚，此兴共千古。
摸鱼儿·紫云山房拟赋莼
作者：王易简
朝代：宋
体裁：词

过湘皋、碧龙惊起，冰涎犹护髯影。春洲未有菱歌伴，独占暮烟千顷。呼短艇。试剪取纤条，玉溜青丝莹。尊前细认。似水面新荷，波心半卷，点点翠钿净。凄凉味，酪乳那堪比并。吴盐一箸秋冷。当时不为鲈鱼去，聊尔动渠归兴。还记省。是几度西风，几度吹愁醒。鸥昏鹭暝。谩换得霜痕，萧萧两鬓，羞与共秋镜。
摸鱼儿·紫云山房拟赋莼
作者：王易简
朝代：宋

过湘皋、碧龙惊起，冰涎犹护髯影。春洲未有菱歌伴，独占暮烟千顷。呼短艇。试剪取纤条，玉溜青丝莹。尊前细认。似水面新荷，波心半掩，点点翠钿净。凄凉味，酪乳那堪比并。吴盐一箸秋冷。当时不为鲈鱼去，聊尔动渠归兴。还记省。是几度西风，几度吹愁醒。鸥昏鹭瞑。谩换得霜痕，萧萧两鬓，羞与共秋镜。
摸鱼儿（紫云山房拟赋莼）
作者：王易简
朝代：宋
体裁：词

怪鲛宫、水晶帘卷，冰痕初断香缕。澄波荡桨人初到，三十六陂烟雨。春又去。伴点点荷钱，隐约吴中路。相思日暮。恨洛浦娉婷，芳钿翠剪，奁影照凄楚。功名梦，消得西风一度。高人今在何许。鲈香菰冷斜阳里，多少天涯意绪。谁记取。但枯豉红盐，溜玉凝秋箸。尊前起舞。算唯有渊明，黄花岁晚，此兴共千古。
水龙吟·浮翠山房拟赋白莲
作者：王易简
朝代：宋

翠裳微护冰肌，夜深暗泣瑶台露。芳容淡泞，风神萧散，凌波晚步。西子残妆，环儿初起，未须匀注。看明珰素袜，相逢憔悴，当应被、西风误。十里云愁雪妒。抱凄凉、盼娇无语。当时姊妹，朱颜楼褪酒，红衣按舞。别浦重寻，旧盟唯有，一行鸥鹭。伴玉颜月晓，盈盈冷艳，洗人间暑。
水龙吟·翠裳微护冰肌
作者：王易简
朝代：宋
体裁：词

翠裳微护冰肌，夜深暗泣瑶台露。
芳容淡泞，风神萧散，凌波晚步。
西子残妆，环儿初起，未须匀注。
看明珰素袜，相逢憔悴，当应被、西风误。
十里云愁雪妒。
抱凄凉、盼娇无语。
当时姐妹，朱颜楼褪酒，红衣按舞。
别浦重寻，旧盟唯有，一行鸥鹭。
伴玉颜月晓，盈盈冷艳，洗人间暑。
水龙吟（浮翠山房拟赋白莲）
作者：王易简
朝代：宋

翠裳微护冰肌，夜深暗泣瑶台露。芳容淡泞，风神萧散，凌波晚步。西子残妆，环儿初起，未须匀注。看明珰素袜，相逢憔悴，当应被、西风误。十里云愁雪妒。抱凄凉、盼娇无语。当时姊妹，朱颜褪酒，红衣按舞。别浦重寻，旧盟唯有，一行鸥鹭。伴玉颜月晓，盈盈冷艳，洗人间暑。
游宝林寺
作者：王易简
朝代：宋
体裁：五言律诗

玄度存遗迹，玄英有旧诗。城中独高处，雪后最佳时。拂壁书行纪，逢僧问故祠。阑干频徙倚，不奈朔风吹。
酹江月念奴娇
作者：王易简
朝代：宋
体裁：词

暗帘吹雨，怪西风梧井，凄凉何早。一寸柔情千万缕，临镜霜痕惊老。雁影关山，蛩声院宇，做就新怀抱。湘皋遗佩，故人空寄瑶草。已是摇落堪悲，飘零多感，那更长安道。衰草寒芜吟未尽，无那平烟残照。千古闲愁，百年往事，不了黄花笑。渔樵深处，满庭红叶休扫。
题大像
作者：王易简
朝代：宋

□□未生时，先有此石岩。
一从下生已，□□□□□。
初发混沌窍，吐尽龙宫函。
嗟□□□□，巍坐当空嵌。
按足大地动，□□□魔芟。
丹青架楼阁，仅免苔藓缄。
上方见顶相，下方仰裙衫。
谁如福智人，独脱神鬼监。
龛灯集烟耀，天花坠云衔。
我行岂不遥，迫此十口馋。
叩门觅津梁，忽皋大力帆。
善哉此方俗，不解走巫咸。
仰佛何拳拳，盥佛何掺掺。
灵石兆三生，神感浃至诚。
我出唁佛语，谁能知圣凡。
题大像
作者：王易简
朝代：宋

□□未生时，先有此石岩。一从下生已，□□□□□。初发混沌窍，吐尽龙宫函。嗟□□□□，巍坐当空嵌。按足大地动，□□□魔芟。丹青架楼阁，仅免苔藓缄。上方见顶相，下方仰裙衫。谁如福智人，独脱神鬼监。龛灯集烟耀，天花坠云衔。我行岂不遥，迫此十口馋。叩门觅津梁，忽睹大力帆。善哉此方俗，不解走巫咸。仰佛何拳拳，盥佛何掺掺。灵石兆三生，神感浃至诚。我出唁佛语，谁能知圣凡。
题大像
作者：王易简
朝代：宋

□□未生时，先有此石岩。一从下生已，□□□□□。初发混沌窍，吐尽龙宫函。嗟□□□□，巍坐当空嵌。按足大地动，□□□魔芟。丹青架楼阁，僅免苔藓缄。上方见顶相，下方仰裙衫。谁如福智人，独脱神鬼监。龛灯集烟燿，天花坠云衔。我行岂不遥，迫此十口馋。叩门觅津梁，忽覩大力帆。善哉此方俗，不解走巫咸。仰佛何拳拳，盥佛何掺掺。灵石兆三生，神感浃至诚。我出唁佛语，谁能知圣凡。
题高房山夜山图
作者：王易简
朝代：宋
体裁：七言绝句

高侯妙笔生夜光，李侯正倚斗牛旁。凄凉看尽吴山月，玉镜台前翠凤凰。
齐天乐·客长安赋
作者：王易简
朝代：宋
体裁：词

宫烟晓散春如雾。参差护晴窗户。柳色初分，饧香未冷，正是清明百五。临流笑语。映十二阑干，翠嚬红妒。短帽轻鞍，倦游曾遍断桥路。东风为谁媚妩。岁华频感慨，双鬓何许。前度刘郎，三生杜牧，赢得征衫尘土。心期暗数。总寂寞当年，酒筹花谱。付与春愁，小楼今夜雨。
齐天乐·宫烟晓散春如雾
作者：王易简
朝代：宋
体裁：词

宫烟晓散春如雾。参差护晴窗户。柳色初分，饧香未冷，正是清明百五。临流笑语。映十二阑干，翠嚬红妒。短帽轻鞍，倦游曾遍断桥路。东风为谁媚妩。岁华顿感慨，双鬓何许。前度刘郎，三生杜牧，赢得征衫尘土。心期暗数。总寂寞当年，酒筹花谱。付与春愁，小楼今夜雨。
齐天乐·翠云深锁齐姬恨
作者：王易简
朝代：宋

翠云深锁齐姬恨，纤柯暗翻冰羽。
锦瑟重调，绡衣乍着，聊饮人间风露。
相逢甚处。
记槐影初凉，柳阴新雨。
听尽残声，为谁惊起又飞去。
商量秋信最早。
晚来吟未彻，却是凄楚。
断韵还连，馀悲似咽，欲和愁边佳句。
幽期谁语。
怕寒叶凋零，蜕痕尘土。
古木斜晖，向人怀抱苦。
齐天乐·馀闲书院拟赋蝉
作者：王易简
朝代：宋
体裁：词

翠云深锁齐姬恨，纤柯暗翻冰羽。锦瑟重调，绡衣乍著，聊饮人间风露。相逢甚处。记槐影初凉，柳阴新雨。听尽残声，为谁惊起又飞去。商量秋信最早。晚来吟未彻，却是凄楚。断韵还连，馀悲似咽，欲和愁边佳句。幽期谁语。怕寒叶凋零，蜕痕尘土。古木斜晖，向人怀抱苦。
齐天乐·馀闲书院拟赋蝉
作者：王易简
朝代：宋
体裁：词

翠云深锁齐姬恨，纤柯暗翻冰羽。锦瑟重调，绡衣乍著，聊饮人间风露。相逢甚处。记槐影初凉，柳阴新雨。听尽残声，为谁惊起又飞去。商量秋信最早。晚来吟未彻，都是凄楚。断韵还连，馀悲似咽，欲和愁边佳句。幽期谁语。怕寒叶凋零，蜕痕尘土。古木斜晖，向人怀抱苦。
齐天乐（余闲书院拟赋蝉）
作者：王易简
朝代：宋

翠云深锁齐姬恨，纤柯暗翻冰羽。锦瑟重调，绡衣乍著，聊饮人间风露。相逢甚处。记槐影初凉，柳阴新雨。听尽残声，为谁惊起又飞去。商量秋信最早。晚来吟未彻，却是凄楚。断韵还连，余悲似咽，欲和愁边佳句。幽期谁语。怕寒叶凋零，蜕痕尘土。古木斜晖，向人怀抱苦。
齐天乐（客长安赋）
作者：王易简
朝代：宋

宫烟晓散春如雾。参差护晴窗户。柳色初分，汤香未冷，正是清明百五。临流笑语。映十二阑干，翠嚬红妒。短帽轻鞍，倦游曾偏断桥路。东风为谁媚妩。岁华顿感慨，双鬓何许。前度刘郎，三生杜牧，赢得征衫尘土。心期暗数。总寂寞当年，酒筹花谱。付与春愁，小楼今夜雨。
九鎖山十詠·其一
作者：王易簡
朝代：宋

蕭灑殊庭西，玉室青孱顔。
華陽隠邃道，元蓋浮塵寰。
紞紞天鼓鳴，爛爛巖屋斑。
誰懸隔凡石，此已非人間。
羣仙本容物，爲我開重關。
九鎖山十詠·其一〇
作者：王易簡
朝代：宋

泠泠珮行空，湛湛鏡無滓。
至潔漱巖骨，餘潤蒸石髓。
山上真人居，鼎竈長不毀。
猶聞洗藥香，漸作落花水。
臨流且勿嘗，清音濯幽耳。
九鎖山十詠·其七
作者：王易簡
朝代：宋

行雲倏變滅，本作須臾期。
山靈護清氣，英英幻真姿。
舊雨洗猶在，高風吹不移。
觸石有動意，出岫無還時。
扶桑如可薪，鍊此白玉芝。
九鎖山十詠·其三
作者：王易簡
朝代：宋

鳳兮爾何來，翽翽鳴高崗。
山風度玉簫，竹實豐餱糧。
至今嶙峋石，如作毛羽翔。
深溪阻造極，懸磴聊褰裳。
踟躕不忍下，樹杪青天長。
九鎖山十詠·其九
作者：王易簡
朝代：宋

天吳泣海枯，化石空山中。
陵谷歷千變，倒倚蓬萊風。
鐵壁立峭絕，縠波漾玲瓏。
前巖寄游屧，大巧藏神功。
素屏三十丈，畫手誰與同。
九鎖山十詠·其二
作者：王易簡
朝代：宋

風煙谷口亭，巖穴神仙宅。
逕回閟天光，雲濕滴乳液。
寶蓋遥當空，篝火忽奇迹。
不見茹芝人，殘枰棄黑白。
躋攀幸有逢，筋力何足惜。
九鎖山十詠·其五
作者：王易簡
朝代：宋

絕壁中嵌空，秀石下插地。
緬懷玉局仙，於此冠蓋萃。
雲泉儼昨游，卉木遺古意。
青山日迎客，何者傳姓字。
斯人千載名，攬勝乃餘事。
九鎖山十詠·其八
作者：王易簡
朝代：宋

嵐陰四圍合，澗水數折流。
試手翻碧海，捲雨來青虬。
靜躁爲人役，蓄泄同神謀。
長歌亭上詩，飛仙不可留。
倚欄天風寒，問信騎鯨游。
九鎖山十詠·其六
作者：王易簡
朝代：宋

古來得道人，一往無留蹤。
胡爲戀幽絕，努力抗祖龍。
冠簪宛如刻，蘚蔓不敢封。
形化影未滅，石堅誠可通。
靈仙去已遥，聊爾驚凡庸。
九鎖山十詠·其四
作者：王易簡
朝代：宋

晴矼步清空，洞戶撫巀嶭。
何年出水龍，張口見齒舌。
相傳此得名，靈骨蛻如雪。
豈其風霆化，詰曲餘故穴。
想當夜半歸，九鎖一時掣。
天香
作者：王易簡
朝代：宋

煙嶠收痕，雲沙擁沫，孤槎萬里春聚。蠟杵冰塵，水研花片，帶得海山風露。纖痕透曉，銀鏤小、初浮一縷。重剪紗窗暗燭，深垂繡簾微雨。餘馨惱人最苦。染羅衣、少年情緒。謾省佩珠曾解，蕙羞蘭妒。好是芳鈿翠嫵。恨素被濃薰夢無據。待剪秋雲，殷勤寄與。
摸魚兒
作者：王易簡
朝代：宋

怪鮫宮、水晶簾卷，冰痕初斷香縷。澄波盪槳人初到，三十六陂煙雨。春又去。伴點點荷錢，隱約吳中路。相思日暮。恨洛浦娉婷，芳鈿翠剪，奩影照悽楚。功名夢，消得西風一度。高人今在何許。鱸香菰冷斜陽裡，多少天涯意緒。誰記取。但枯豉紅鹽，溜玉凝秋箸。尊前起舞。算唯有淵明，黃花歲晚，此興共千古。
游寶林寺
作者：王易簡
朝代：宋

玄度存遺跡，玄英有舊詩。
城中獨高處，雪後最佳時。
拂壁書行紀，逢僧問故祠。
闌干頻徙倚，不奈朔風吹。
詠保母帖
作者：王易簡
朝代：宋

黄閍斷刻得者誰，雙松下殉方壺螭。
其文記述保母李，云是大令之所爲。
點畫安知尚年少，筆不可掣從兒時。
當其翰墨託久計，異哉歲月如前期。
爲憐樵人巧收拾，豈無行道猶嗟咨。
殘磚裹送平原家，閲古衆帖奚獨遺。
窮諏遠引商是非，具眼落落多傳疑。
塵埃尺紙拂陳迹，聞君好事捲贈之。
簡編無端發汲冢，陵谷何年沈峴碑。
坐中賞識本易厭，世外隠伏勞旁窺。
騷人勝士一朝玩，孝子慈孫千古悲。
君不見鍾侯書法亦大奇，下穿墟墓求其師。
酹江月·念奴嬌
作者：王易簡
朝代：宋

暗簾吹雨，怪西風梧井，淒涼何早。一寸柔情千萬縷，臨鏡霜痕驚老。雁影關山，蛩聲院宇，做就新懷抱。湘皋遺佩，故人空寄瑤草。已是搖落堪悲，飄零多感，那更長安道。衰草寒蕪吟未盡，無那平煙殘照。千古閒愁，百年往事，不了黃花笑。漁樵深處，滿庭紅葉休掃。
題大像
作者：王易簡
朝代：宋

□□未生時，先有此石巖。
一從下生已，□□□□□。
初發混沌竅，吐盡龍宮函。
嗟□□□□，巍坐當空嵌。
按足大地動，□□□魔芟。
丹青架樓閣，僅免苔蘚緘。
上方見頂相，下方仰裙衫。
誰如福智人，獨脫神鬼監。
龕燈集烟燿，天花墜雲銜。
我行豈不遥，迫此十口饞。
叩門覓津梁，忽臯大力帆。
善哉此方俗，不解走巫咸。
仰佛何拳拳，盥佛何摻摻。
靈石兆三生，神感浹至誠。
我出唁佛語，誰能知聖凡。
題高房山夜山圖
作者：王易簡
朝代：宋

高侯妙筆生夜光，李侯正倚斗牛旁。
淒凉看盡吳山月，玉鏡臺前翠鳳凰。
句
作者：王昭宇
朝代：宋

明朝山北山南路，各自逢人話勝游。
句
作者：王昭宇
朝代：宋

明朝山北山南路，各自逢人话胜游。
乌驻道中
作者：王显世
朝代：宋

蹲鸱用事谢黄独，木奴弄色陵乌椑。
落日人行桑柘裏，西风雁过稻粱时。
故山秋晚正如此，游子天寒何所之。
一笑沙禽忽惊去，水边的皪早横枝。
乌驻道中
作者：王显世
朝代：宋

蹲鸱用事谢黄独，木奴弄色陵乌椑。落日人行桑柘里，西风雁过稻粱时。故山秋晚正如此，游子天寒何所之。一笑沙禽忽惊去，水边的皪早横枝。
詩一首
作者：王時
朝代：宋

□□□□□□□，□□□□□□□。
□□□□□□□，旋復東秦舊版圖。
動若汾陽年最少，戰如廣固勢同符。
掀天勛業磨崖勒，萬古英烈隘八區。
題梅壇
作者：王時彥
朝代：宋

梅尉孤忠揭，芳名千古傳。
官卑奚意隱，心正即神仙。
敢諫憂時切，爲臣願主賢。
旌陽稱令尹，對峙是丹泉。
題梅山雲悅樓
作者：王時彥
朝代：宋

一生活計一身閑，日與白雲相往還。
五百年間知此味，華山去後到梅山。
惜母山新路詞
作者：王時敘
朝代：宋

惜母山前龍女祠，畫船送客黄金巵。
從他坐唱陽關曲，只唱新開石路詞。
落梅
作者：王時敘
朝代：宋

廿年作伴是相知，每歲花開紅滿枝。
可惜一朝零落盡，暗香疏影問誰之。
題圖南像
作者：王時敘
朝代：宋

西華山中愛睡臣，何曾睡過百年春。
爭如警枕惺惺者，終作乾坤不朽人。
徐鳬島
作者：王時會
朝代：宋

絕壑攙空雲與平，橫飛寒瀑萬年聲。
杖藜平過人間險，獨向千山頂上行。
送鹿伯可致仕归天台兼简致政龙学给事吴明可丈
作者：王晓
朝代：宋
体裁：七言律诗

握兰肯受二毛侵，高节须知映古今。烟阁云台辞帝阙，风裘雪帽返家林。殿庭不待新鸣玉，里舍聊挥旧赐金。猿鹤不须惊与怨，道人轩冕本无心。
三河道中
作者：王晖
朝代：宋

龙丘风土类中原，雨势山开百里川。白鹭水田摩诘画，桃花溪洞武陵船。路入龙游不见山，纵横阡陌濲江边。穿篱残笋如攒槊，夹道寒花似火燃。
三河道中·其一
作者：王晖
朝代：宋
体裁：七言绝句

龙丘风土类中原，雨势山开百里川。白鹭水田摩诘画，桃花溪洞武陵船。
三河道中·其二
作者：王晖
朝代：宋
体裁：七言绝句

路入龙游不见山，纵横阡陌濲江边。穿篱残笋如攒槊，夹道寒花似火燃。
龙游道中闻雁
作者：王晖
朝代：宋
体裁：七言绝句

避寒来热稻粱肥，水远山长结伴稀。已是江湖远行客，双双犹是向南飞。
和方廷實見贈
作者：王晞韓
朝代：宋

誰憐定遠不生還，驛騎翩翩出漢關。
未肯西風回馬首，要傳飛檄過千山。
和方廷实见赠
作者：王晞韩
朝代：宋
体裁：七言绝句

谁怜定远不生还，驿骑翩翩出汉关。未肯西风回马首，要传飞檄过千山。
句·其一
作者：王晞鴻
朝代：宋

峽覆琵琶彎水带，山歌氈帽送江聲。
句·其二
作者：王晞鴻
朝代：宋

紅塵紫陌江聲外，綠嶂青嵐書几間。
句
作者：王晞鸿
朝代：宋

峡覆琵琶弯水带，山歌毡帽送江声。红尘紫陌江声外，绿嶂青岚书几间。
句·其一
作者：王晞鸿
朝代：宋

峡覆琵琶弯水带，山歌毡帽送江声。
句·其二
作者：王晞鸿
朝代：宋

红尘紫陌江声外，绿嶂青岚书几间。
送鈐轄館使王公
作者：王景
朝代：宋

四稔總兵鈐，輕裘叔子慙。
抗棱遐徼伏，敦信遠民諳。
赴召薰風布，離襟臘酒酣。
吾皇思將帥，有意在燕南。
送钤辖馆使王公
作者：王景
朝代：宋

四稔总兵钤，轻裘叔子惭。
抗棱遐徼伏，敦信远民谙。
赴召熏风布，离襟腊酒酣。
吾皇思将帅，有意在燕南。
送钤辖馆使王公
作者：王景
朝代：宋

四稔总兵钤，轻裘叔子惭。抗棱遐徼伏，敦信远民谙。赴召薰风布，离襟腊酒酣。吾皇思将帅，有意在燕南。
怡怡亭
作者：王景云
朝代：宋

老年常聚首，兄弟共怡怡。并坐閒挥麈，交斟醒设卮。双声频检韵，让道更敲棋。自是天伦乐，嬉游似少时。
怡怡亭
作者：王景云
朝代：宋

老年常聚首，兄弟共怡怡。
并坐閒挥麈，交斟醒设巵。
双声频检韵，让道更敲棋。
自是天伦乐，嬉游似少时。
怡怡亭
作者：王景云
朝代：宋

老年常聚首，兄弟共怡怡。
并坐间挥尘，交斟醒设巵。
双声频检韵，让道更敲棋。
自是天伦乐，嬉游似少时。
怡怡亭
作者：王景华
朝代：宋
体裁：五言律诗

怡怡亭畔路，兄到弟随肩。花径同调瑟，兰窗共擘笺。看山携老杖，分果忆儿筵。底事常相忍，张家未是贤。
桃源行
作者：王景月
朝代：宋

秦皇有地包沙漠，秦民无地堪托足。民心咫尺不戴秦，秦令安能到空谷。商山紫芝青门瓜，武陵洞底栽桃花。草木不共人逃去，虞妃山赭良堪嗟。秦皇一世二世歇，秦民万世桃花月。渔子相逢五百年，已闻几度乾坤裂。靖节先生曾作记，祇云贤者兹避世。时人浪作神仙传，空自渺茫涉奇异。君不见年来礼乐卯金刀，先生归对庐山高。所种柴桑五株柳，胜是武陵千树桃。
桃源行
作者：王景月
朝代：宋

秦皇有地包沙漠，秦民无地堪托足。
民心咫尺不戴秦，秦令安能到空谷。
商山紫芝青门瓜，武陵洞底栽桃花。
草木不共人逃去，虞妃山赭良堪嗟。
秦皇一世二世歇，秦民万世桃花月。
渔子相逢五百年，已闻几度干坤裂。
靖节先生曾作记，祇云贤者兹避世。
时人浪作神仙传，空自渺茫涉奇异。
君不见年来礼乐卯金刀，先生归对庐山高。
所种柴桑五株柳，胜是武陵千树桃。
桃源行
作者：王景月
朝代：宋

秦皇有地包沙漠，秦民無地堪托足。
民心咫尺不戴秦，秦令安能到空谷。
商山紫芝青門瓜，武陵洞底栽桃花。
草木不共人逃去，虞妃山赭良堪嗟。
秦皇一世二世歇，秦民萬世桃花月。
漁子相逢五百年，已聞幾度乾坤裂。
靖節先生曾作記，祇云賢者茲避世。
時人浪作神仙傳，空自渺茫涉奇異。
君不見年來禮樂卯金刀，先生歸對廬山高。
所種柴桑五株柳，勝是武陵千樹桃。
采石渡
作者：王景月
朝代：宋
体裁：五言律诗

兴亡怀此渡，贳酒易为醺。数树松青处，千年李白坟。晓山看夜雪，淮甸没江云。牛渚矶边过，惊涛不可闻。
采石渡
作者：王景月
朝代：宋

興亡懷此渡，貰酒易爲醺。
數樹松青處，千年李白墳。
曉山看夜雪，淮甸沒江雲。
牛渚磯邊過，驚濤不可聞。
怡怡亭
作者：王景華
朝代：宋

怡怡亭畔路，兄到弟隨肩。
花徑同調瑟，蘭窗共擘箋。
看山携老杖，分果憶兒筵。
底事常相忍，張家未是賢。
怡怡亭
作者：王景雲
朝代：宋

老年常聚首，兄弟共怡怡。
並坐閒揮麈，交斟醒設巵。
雙聲頻檢韻，讓道更敲棋。
自是天倫樂，嬉遊似少時。
句
作者：王晰
朝代：宋

当利江头最僻州，怀人惟是数登楼。西风晴日过姑苏，左瞰松江右太湖。
送程给事知越州
作者：王晰
朝代：宋

冰颜黑发未应衰，巨舰高旌使府威。琐闼领藩承嘏去，绣衣过郡买臣归。湖山胜迹吟毫健，风月良辰宴斝飞。金榜弟兄同舍长，老年相别重依依。
句·其一
作者：王晳
朝代：宋
体裁：句

当利江头最僻州，怀人惟是数登楼。
句·其一
作者：王晳
朝代：宋

當利江頭最僻州，懷人惟是數登樓。
句·其二
作者：王晳
朝代：宋

西風晴日過姑蘇，左瞰松江右太湖。
句·其二
作者：王晳
朝代：宋
体裁：句

西风晴日过姑苏，左瞰松江右太湖。
送程給事知越州
作者：王晳
朝代：宋

冰顔黑髪未應衰，巨艦高旌使府威。
瑣闥領藩承嘏去，繡衣過郡買臣歸。
湖山勝迹吟毫健，風月良辰宴斝飛。
金榜弟兄同舍長，老年相別重依依。
送程给事知越州
作者：王晳
朝代：宋

冰颜黑髪未应衰，巨舰高旌使府威。
琐闼领藩承嘏去，绣衣过郡买臣归。
湖山胜迹吟毫健，风月良辰宴斝飞。
金榜弟兄同舍长，老年相别重依依。
三河道中·其一
作者：王暉
朝代：宋

龍丘風土類中原，雨勢山開百里川。
白鷺水田摩詰畫，桃花溪洞武陵船。
三河道中·其二
作者：王暉
朝代：宋

路入龍遊不見山，縱橫阡陌濲江邊。
穿籬殘笋如攢槊，夾道寒花似火燃。
龍游道中聞雁
作者：王暉
朝代：宋

避寒來熱稻粱肥，水遠山長結伴稀。
已是江湖遠行客，雙雙猶是向南飛。
題寺壁
作者：王暨
朝代：宋

奔馳塵土何時了，自歎一官如蟻小。
半夜覓宿僧家園，夢裏聞鴉霜月曉。
题寺壁
作者：王暨
朝代：宋

奔驰尘土何时了，自叹一官如蚁小。
半夜觅宿僧家园，梦裏闻鸦霜月晓。
题寺壁
作者：王暨
朝代：宋

奔驰尘土何时了，自叹一官如蚁小。半夜觅宿僧家园，梦里闻鸦霜月晓。
送鹿伯可致仕歸天台兼簡致政龍學給事吳明可丈
作者：王曉
朝代：宋

握蘭肯受二毛侵，高節須知映古今。
烟閣雲臺辭帝闕，風裘雪帽返家林。
殿庭不待新鳴玉，里舍聊揮舊賜金。
猿鶴不須驚與怨，道人軒冕本無心。
偶□
作者：王曙
朝代：宋
体裁：七言绝句

□倚苍崖次第开，暂停征传一徘徊。人间万事皆如此，偶尔□胜特地来。
句
作者：王曙
朝代：宋

千山送客东西路，一树照人南北枝。
句
作者：王曙
朝代：宋

千山送客東西路，一樹照人南北枝。
回峰院留題
作者：王曙
朝代：宋

山勢欲壓海，禪扃向此開。
魚龍腥不到，日月影先來。
樹色秋擎出，鐘聲浪答回。
何期隨吏役，暫得拂塵埃。
回峰院留题
作者：王曙
朝代：宋

山势欲压海，禅扃向此开。
鱼龙腥不到，日月影先来。
树色秋擎出，钟声浪答回。
何期随吏役，暂得拂尘埃。
答子
作者：王曙
朝代：宋

疏家子叹挥金后，御寇妻悲遗粟回。
争似吾儿知止足，陶庐容膝早归来。
答子
作者：王曙
朝代：宋

疏家子叹挥金后，禦寇妻悲遗粟回。争似吾儿知止足，陶庐容膝早归来。
答子
作者：王曙
朝代：宋

疏家子歎揮金後，禦寇妻悲遺粟回。
爭似吾兒知止足，陶廬容膝早歸來。
詩一首
作者：王曙
朝代：宋

棗花至小能成實，桑葉惟柔解吐絲。
堪笑牡丹如斗大，不成一事只空枝。
詩一首
作者：王曙
朝代：宋

鑿龍蒼翠照□川，白鳥平蕪暮雨閒。
一夕塵襟清似水，潺湲聲裏□□□。
诗一首
作者：王曙
朝代：宋

凿龙苍翠照□川，白鸟平芜暮雨閒。
一夕尘襟清似水，潺湲声裏□□□。
诗一首
作者：王曙
朝代：宋

凿龙苍翠照□川，白鸟平芜暮雨閒。一夕尘襟清似水，潺湲声里□□□。
诗一首
作者：王曙
朝代：宋
体裁：七言绝句

枣花至小能成实，桑叶惟柔解吐丝。堪笑牡丹如斗大，不成一事只空枝。
春日郊行
作者：王曼之
朝代：宋

出門逢柳色，忽過野橋西。
坐石看潮長，隔花聞鳥啼。
地隨芳草盡，樹與夕陽齊。
不是桃源路，行人亦自迷。
春日郊行
作者：王曼之
朝代：宋
体裁：五言律诗

出门逢柳色，忽过野桥西。坐石看潮长，隔花闻鸟啼。地随芳草尽，树与夕阳齐。不是桃源路，行人亦自迷。
西窗
作者：王曼之
朝代：宋
体裁：五言绝句

西窗枕寒池，池边老松树。渴猿下偷泉，见影忽惊去。
西窗
作者：王曼之
朝代：宋

西窗枕寒池，池邊老松樹。
渴猿下偷泉，見影忽驚去。
句
作者：王曾
朝代：宋

綵燕迎春入宾飞，轻寒未放缕金衣。绕臂双条达，红纱昼梦警。欲谢君恩却无语，心前笑指赤灵符。明朝知是天中节，旋刻菖蒲要辟邪。仙艾垂门绿，魂丝绕户长。钗头艾虎辟群邪，晓驾祥云七宝车。更闻天子孝，荐术助长生。人畏轩台久，春归雨泽多。
句·其一
作者：王曾
朝代：宋

綵燕迎春入宾飞，轻寒未放缕金衣。
句·其一
作者：王曾
朝代：宋

綵燕迎春入賓飛，輕寒未放縷金衣。
句·其一〇
作者：王曾
朝代：宋

百灵扶绣户，不假艾为人。
句·其一〇
作者：王曾
朝代：宋

百靈扶繡戶，不假艾爲人。
句·其一一
作者：王曾
朝代：宋

釵頭艾虎辟羣邪，曉駕祥雲七寶車。
句·其一一
作者：王曾
朝代：宋

钗头艾虎辟羣邪，晓驾祥云七宝车。
句·其一三
作者：王曾
朝代：宋

人畏軒台久，春歸雨澤多。
句·其一二
作者：王曾
朝代：宋

更聞天子孝，薦術助長生。
句·其七
作者：王曾
朝代：宋

愿上菖花酒，年年圣子心。
句·其七
作者：王曾
朝代：宋

願上菖花酒，年年聖子心。
句·其三
作者：王曾
朝代：宋

夕燃辟恶仙香度，朝结延年帝缕成。
句·其三
作者：王曾
朝代：宋

夕燃辟惡仙香度，朝結延年帝縷成。
句·其九
作者：王曾
朝代：宋

仙艾垂門綠，魂絲繞戶長。
句·其九
作者：王曾
朝代：宋

仙艾垂门绿，魂丝绕户长。
句·其二
作者：王曾
朝代：宋

争传九子糉，皇祚续千春。
句·其二
作者：王曾
朝代：宋

爭傳九子糉，皇祚續千春。
句·其五
作者：王曾
朝代：宋

欲謝君恩卻無語，心前笑指赤靈符。
句·其五
作者：王曾
朝代：宋

欲谢君恩却无语，心前笑指赤灵符。
句·其八
作者：王曾
朝代：宋

如何金殿裏，犹献辟兵符。
句·其八
作者：王曾
朝代：宋

如何金殿裏，猶獻辟兵符。
句·其六
作者：王曾
朝代：宋

明朝知是天中節，旋刻菖蒲要辟邪。
句·其六
作者：王曾
朝代：宋

明朝知是天中节，旋刻菖蒲要辟邪。
句·其十一
作者：王曾
朝代：宋

钗头艾虎辟群邪，晓驾祥云七宝车。
句·其十三
作者：王曾
朝代：宋
体裁：句

人畏轩台久，春归雨泽多。
句·其十二
作者：王曾
朝代：宋
体裁：句

更闻天子孝，荐术助长生。
句·其四
作者：王曾
朝代：宋

繞臂雙條達，紅紗晝夢警。
句·其四
作者：王曾
朝代：宋

绕臂双条达，红纱昼梦警。
早梅
作者：王曾
朝代：宋
体裁：七言绝句

雪压乔林冻欲摧，始知天意欲春回。雪中未问和羹事，且向百花头上开。
早梅
作者：王曾
朝代：宋

雪壓喬林凍欲摧，始知天意欲春回。
雪中未問和羹事，且向百花頭上開。
献金陵牧薛大夫白马诗
作者：王曾
朝代：宋
体裁：七言律诗

白马披丝练一团，今朝被绊欲行难。雪中放去唯留迹，月下牵来只见鞍。向北长鸣天外远，临风斜坠耳边寒。自知毛骨还应异，更请王良子细看。
獻金陵牧薛大夫白馬詩
作者：王曾
朝代：宋

白馬披絲練一團，今朝被絆欲行難。
雪中放去唯留迹，月下牽來只見鞍。
向北長鳴天外遠，臨風斜墜耳邊寒。
自知毛骨還應異，更請王良子細看。
皇帝閣立春帖子
作者：王曾
朝代：宋

北陸凝陰盡，千門淑氣新。
年年金殿裏，寶字貼宜春。
皇帝阁立春帖子
作者：王曾
朝代：宋

北陆凝阴尽，千门淑气新。
年年金殿裏，宝字贴宜春。
皇帝阁立春帖子
作者：王曾
朝代：宋

北陆凝阴尽，千门淑气新。年年金殿里，宝字贴宜春。
送何水部蒙出牧袁州
作者：王曾
朝代：宋

雉省榮遷拜命新，魚符重佩出關頻。
停驂卻訪枌榆社，戀闕迴瞻析木津。
水薤有誰裨政術，江山終日助吟神。
一麾嶺外遙相望，應合趨庭問狷人。
送何水部蒙出牧袁州
作者：王曾
朝代：宋

雉省荣迁拜命新，鱼符重佩出关频。停骖却访枌榆社，恋阙回瞻析木津。水薤有谁裨政术，江山终日助吟神。一麾岭外遥相望，应合趋庭问狷人。
送何水部蒙出牧袁州
作者：王曾
朝代：宋

雉省荣迁拜命新，鱼符重佩出关频。
停骖却访枌榆社，恋阙迴瞻析木津。
水薤有谁裨政术，江山终日助吟神。
一麾岭外遥相望，应合趋庭问狷人。
送李寺丞归临江
作者：王曾
朝代：宋
体裁：七言律诗

辞荣知退出尘埃，泽国皆推隐逸才。清世不为王事累，白云重向帝乡来。僧因好古留棋诀，鸥为忘机恋钓台。应见酒旗回马首，远烟沈澹百花开。
送李寺丞歸臨江
作者：王曾
朝代：宋

辭榮知退出塵埃，澤國皆推隱逸才。
清世不爲王事累，白雲重向帝鄉來。
僧因好古留棋訣，鷗爲忘機戀釣臺。
應見酒旗回馬首，遠煙沈澹百花開。
送李文定移鎮兖海詩
作者：王曾
朝代：宋

錦標奪得曾相繼，金鼎調時亦薦更。
並上兒童君再見，會稽章紱我偏榮。
送李文定移镇兖海诗
作者：王曾
朝代：宋

锦标夺得曾相继，金鼎调时亦荐更。
并上儿童君再见，会稽章绂我偏荣。
送李文定移镇兖海诗
作者：王曾
朝代：宋

锦标夺得曾相继，金鼎调时亦荐更。并土儿童君再见，会稽章绂我偏荣。
送錢易
作者：王曾
朝代：宋

籍其聲名喧魏闕，幽奇風物指吳鄉。
上饒此去逾千里，莫惜臨岐酒滿觴。
送钱易
作者：王曾
朝代：宋
体裁：七言绝句

籍其声名喧魏阙，幽奇风物指吴乡。上饶此去逾千里，莫惜临岐酒满觞。
齐天乐
作者：王月山
朝代：宋
体裁：词

夜来疏雨鸣金井，一叶舞空红浅。莲渚收香，兰皋浮爽，凉思顿欺班扇。秋光苒苒。任老却芦花，西风不管。清兴难磨，几回有句到诗卷。
长安故人别后，料征鸿声里，画阑凭偏。横竹吹商，疏砧点月，好梦又随云远。闲愁似线。甚击损柔肠，不堪裁剪。听著鸣蛩，一声声是怨。
齐天乐
作者：王月山
朝代：宋

夜来疏雨鸣金井，一叶舞空红浅。莲渚收香，兰皋浮爽，凉思顿欺班扇。秋光苒苒。任老却芦花，西风不管。清兴难磨，几回有句到诗卷。长安故人别后，料征鸿声里，画阑凭遍。横竹吹商，疏砧点月，好梦又随云远。闲愁似线。甚系损柔肠，不堪裁剪。听著鸣蛩，一声声是怨。
齐天乐
作者：王月山
朝代：宋
体裁：词

夜来疏雨鸣金井，一叶舞空红浅。
莲渚收香，兰皋浮爽，凉思顿欺班扇。
秋光苒苒。
任老却芦花，西风不管。
清兴难磨，几回有句到诗卷。
长安故人别后，料征鸿声里，画阑凭遍。
横竹吹商，疏砧点月，好梦又随云远。
闲愁似线。
甚系损柔肠，不堪裁翦。
听著鸣蛩，一声声是怨。
齐天乐
作者：王月山
朝代：宋
体裁：词

夜来疏雨鸣金井，一叶舞风红浅。莲渚生香，兰皋浮爽，凉思顿欺班扇。秋光冉冉。任老却芦花，西风不管。清兴难磨，几回有句到诗卷。长安故人别后，料征鸿声里，画阑凭遍。横竹吹商，疏砧点月，好梦又随云远。闲情似线。共系损柔肠，不堪裁剪。听著鸣蛩，一声声是怨。
齐天乐·夜来疏雨鸣金井
作者：王月山
朝代：宋

夜来疏雨鸣金井，一叶舞空红浅。
莲渚收香，兰皋浮爽，凉思顿欺班扇。
秋光苒苒。
任老却芦花，西风不管。
清兴难磨，几回有句到诗卷。
长安故人别后，料征鸿声里，画阑凭遍。
横竹吹商，疏砧点月，好梦又随云远。
闲愁似线。
甚系损柔肠，不堪裁翦。
听着鸣蛩，一声声是怨。
齐天乐·夜来疏雨鸣金井
作者：王月山
朝代：宋

夜来疏雨鸣金井，一叶舞空红浅。莲渚收香，兰皋浮爽，凉思顿欺班扇。秋光苒苒。任老却芦花，西风不管。清兴难磨，几回有句到诗卷。
长安故人别後，料征鸿声里，画阑凭偏。横竹吹商，疏砧点月，好梦又随云远。间愁似线。甚击损柔肠，不堪裁翦。听著鸣蛩，一声声是怨。
琼花
作者：王月浦
朝代：宋

蕃釐观裏琼花树，天地中间第一花。
此种从何探原委，春风无处着繁华。
千鬚簇蝶围清馥，九萼联珠异众葩。
几见朱衣和露剪，金瓶先进帝王家。
琼花
作者：王月浦
朝代：宋

蕃釐观里琼花树，天地中间第一花。此种从何探原委，春风无处著繁华。千须簇蝶围清馥，九萼联珠异众葩。几见朱衣和露剪，金瓶先进帝王家。
瓊花
作者：王月浦
朝代：宋

蕃釐觀裏瓊花樹，天地中間第一花。
此種從何探原委，春風無處著繁華。
千鬚簇蝶圍清馥，九萼聯珠異衆葩。
幾見朱衣和露剪，金瓶先進帝王家。
荷花
作者：王月浦
朝代：宋

雨余无事倚阑干，媚水荷花粉未干。
十万琼珠天不惜，绿盘擎出与人看。
荷花
作者：王月浦
朝代：宋

雨餘無事倚闌干，媚水荷花粉未乾。
十萬瓊珠天不惜，綠盤擎出與人看。
荷花
作者：王月浦
朝代：宋

雨馀无事倚阑干，媚水荷花粉未乾。十万琼珠天不惜，绿盘擎出与人看。
城南
作者：王月窗
朝代：宋

早出城南路，江山总着题。
林高楼似缩，岸远树疑低。
鸜鹆噪乔木，桔橰鸣小畦。
邮亭聊一憩，沽酒夕阳西。
城南
作者：王月窗
朝代：宋

早出城南路，江山总着题。林高楼似缩，岸远树疑低。鸲鹆噪乔木，桔槔鸣小畦。邮亭聊一憩，沽酒夕阳西。
城南
作者：王月窗
朝代：宋

早出城南路，江山總着題。
林高樓似縮，岸遠樹疑低。
鸜鵒噪喬木，桔橰鳴小畦。
郵亭聊一憩，沽酒夕陽西。
普向山門
作者：王月窗
朝代：宋

來訪山中景，亭闌鼠甘陰。
客投孤寺宿，蟬趁夕陽晴。
滿樹青苔濕，一村黄葉深。
納凉歸去晚，湖月掛遥林。
普向山门
作者：王月窗
朝代：宋
体裁：五言律诗

来访山中景，亭阑鼠甘阴。客投孤寺宿，蝉趁夕阳晴。满树青苔湿，一村黄叶深。纳凉归去晚，湖月挂遥林。
句
作者：王有元
朝代：宋

应无好梦到彭城。
句
作者：王有元
朝代：宋

應無好夢到彭城。
挽象山先生
作者：王有大
朝代：宋

笃学光前哲，知言众所迷。
学同颜氏好，功与孟轲齐。
献替心弥切，藩经政可稽。
儒官俨遗像，垂范逢江西。
輓象山先生
作者：王有大
朝代：宋
体裁：五言律诗

笃学光前哲，知言众所迷。学同颜氏好，功与孟轲齐。献替心弥切，藩经政可稽。儒宫俨遗像，垂范自江西。
輓象山先生
作者：王有大
朝代：宋

篤學光前哲，知言衆所迷。
學同顔氏好，功與孟軻齊。
獻替心彌切，藩經政可稽。
儒宮儼遺像，垂範自江西。
敬軒
作者：王朝佐
朝代：宋

作聖階梯義甚明，豈容惰慢倒儀形。
氣將六馬收銜轡，心不多歧守性靈。
上帝鑒茲恒翼翼，主翁喚醒更惺惺。
揭楣倘有希賢志，合把齋箴究考亭。
敬轩
作者：王朝佐
朝代：宋
体裁：七言律诗

作圣阶梯义甚明，岂容惰慢倒仪形。气将六马收衔辔，心不多歧守性灵。上帝鉴兹恒翼翼，主翁唤醒更惺惺。揭楣倘有希贤志，合把斋箴究考亭。
清輝堂
作者：王朝佐
朝代：宋

古汴寒灰不可溫，熒熒孤嶼火猶存。
一抔未問長陵土，兩字先勞萬乘尊。
卓筆有鋒兵自弱，投戈無志藝何論。
清輝堂外重回首，謾說旋乾與轉坤。
清辉堂
作者：王朝佐
朝代：宋

古汴寒灰不可温，荧荧孤屿火犹存。一抔未问长陵土，两字先劳万乘尊。卓笔有锋兵自弱，投戈无志艺何论。清辉堂外重回首，谩说旋乾与转坤。
清辉堂
作者：王朝佐
朝代：宋

古汴寒灰不可温，荧荧孤屿火犹存。
一抔未问长陵土，两字先劳万乘尊。
卓笔有锋兵自弱，投戈无志艺何论。
清辉堂外重回首，谩说旋干与转坤。
貞義女祠
作者：王朝佐
朝代：宋

瀨水何泱泱，携篚向水旁。
低頭事漂洗，不惜溼羅裳。
晨出未暮歸，老母在高堂。
三十不願適，焉知繡鴛鴦。
道逢困丈夫，行乞良可傷。
一飯婦女仁，况有殘壺漿。
終焉感禮義，出詞何慨慷。
貞潔恐無知，清流見肝腸。
悲哉伍子胥，百金何足償。
惟有鴟夷心，可與增輝光。
贞义女祠
作者：王朝佐
朝代：宋
体裁：古风

濑水何泱泱，携篚向水旁。低头事漂洗，不惜湿罗裳。晨出未暮归，老母在高堂。三十不愿适，焉知绣鸳鸯。道逢困丈夫，行乞良可伤。一饭妇女仁，况有残壶浆。终焉感礼义，出词何慨慷。贞洁恐无知，清流见肝肠。悲哉伍子胥，百金何足偿。惟有鸱夷心，可与增辉光。
送林道会归平阳
作者：王朝佐
朝代：宋

研朱点易已多年，洞底烟霞别有天。千里漫来骑只鹤，一官归去领群仙。药炉煖养烧丹火，茶灶晴分瀹茗泉。安得尘襟都扫却，相从细读悟真篇。
送林道会归平阳
作者：王朝佐
朝代：宋

研朱点易已多年，洞底烟霞别有天。
千里漫来骑隻鹤，一官归去领群仙。
药炉暖养烧丹火，茶竈晴分瀹茗泉。
安得尘襟都扫却，相从细读悟真篇。
送林道会归平阳
作者：王朝佐
朝代：宋

研硃点易已多年，洞底烟霞别有天。
千里漫来骑只鹤，一官归去领群仙。
药炉暖养烧丹火，茶灶晴分瀹茗泉。
安得尘襟都扫却，相从细读悟真篇。
送林道會歸平陽
作者：王朝佐
朝代：宋

研硃點易已多年，洞底烟霞別有天。
千里漫來騎隻鶴，一官歸去領群仙。
藥爐煖養燒丹火，茶竈晴分瀹茗泉。
安得塵襟都掃却，相從細讀悟真篇。
題英藪山房
作者：王朝佐
朝代：宋

築室傍丹梯，新顔手自題。
空涵龍洞雨，壁污燕巢泥。
樹色圍春晝，書聲雜暮溪。
南園花正發，携酒聽鶑啼。
题英薮山房
作者：王朝佐
朝代：宋

筑室傍丹梯，新颜手自题。空涵龙洞雨，壁污燕巢泥。树色围春昼，书声杂暮溪。南园花正发，携酒听莺啼。
题英薮山房
作者：王朝佐
朝代：宋

筑室傍丹梯，新颜手自题。
空涵龙洞雨，壁污燕巢泥。
树色围春昼，书声杂暮溪。
南园花正发，携酒听鶑啼。
句
作者：王松
朝代：宋

旧菊篱边又开了，故人天际未归来。
句
作者：王松
朝代：宋

舊菊籬邊又開了，故人天際未歸來。
碧沼寺
作者：王析
朝代：宋

精蓝结处足清虚，泉绕庭阶树绕庐。郁密青峦垂薜荔，渟澄碧沼映芙蕖。客来差喜风尘隔，僧住应知世网疏。为感汤休暮云句，使人烦虑顿然除。
碧沼寺
作者：王析
朝代：宋

精蓝结处足清虚，泉遶庭阶树遶庐。
鬰密青峦垂薜荔，渟澄碧沼映芙蕖。
客来差喜风尘隔，僧住应知世网疏。
为感汤休暮云句，使人烦虑顿然除。
碧沼寺
作者：王析
朝代：宋

精藍結處足清虛，泉遶庭階樹遶廬。
鬰密青巒垂薜荔，渟澄碧沼映芙蕖。
客來差喜風塵隔，僧住應知世網疏。
爲感湯休暮雲句，使人煩慮頓然除。
汉宫春（九日登丰乐楼）
作者：王某
朝代：宋
体裁：词

手捻黄花，对西风无语，双鬓萧萧。韶华暗中过眼，零落心交。登临把酒，更谁伴、破橘持螯。惟只有，湖边鸥鹭，飞来如受人招。往事不禁重省，料绾罗分钿，翠减香销。空向画桥古树，犹系轻桡。西兴渡口，误归帆、几信寒潮。伤情处，淡烟残照，倚阑人共秋高。
游东禅院
作者：王某
朝代：宋

曲曲青溪叠叠山，石门深处有禅关。我心自得閒滋味，坐听风口尽日还。
游东禅院
作者：王某
朝代：宋

曲曲青溪迭迭山，石门深处有禅关。
我心自得閒滋味，坐听风口尽日还。
遊東禪院
作者：王某
朝代：宋

曲曲青溪疊疊山，石門深處有禪關。
我心自得閒滋味，坐聽風口盡日還。
南康泊舟欲遊廬山值雪
作者：王柟
朝代：宋

春風浩蕩江湖客，咫尺廬山風雨急。
門前老樹最關情，一夜相思頭盡白。
登浮光四望亭
作者：王柟
朝代：宋

長年忍淚說中原，望徹中原隔戍垣。
誰遣江淮限南北，從來宇宙一乾坤。
功名紙上徒虛語，歲月誰邊恐斷魂。
老矣叫閽無處所，倚空長劍與誰論。
登浮光四望亭
作者：王柟
朝代：宋

长年忍泪说中原，望彻中原隔戍垣。
谁遣江淮限南北，从来宇宙一干坤。
功名纸上徒虚语，岁月谁边恐断魂。
老矣叫阍无处所，倚空长剑与谁论。
觀梅
作者：王柟
朝代：宋

誰見梅花正發時，江天雪意欲垂垂。
疏枝冷蕊春無幾，斷水殘雲意自奇。
疏影偶因明月見，暗香惟有好風知。
何人更起調羹手，莫道功成結子遲。
观梅
作者：王柟
朝代：宋

谁见梅花正发时，江天天雪意欲垂垂。
疏枝冷蕊春无几，断水残云意自奇。
疏影偶因明月见，暗香惟有好风知。
何人更起调羹手，莫道功成结子迟。
白水山
作者：王栐
朝代：宋

高空重素練，界斷碧山紋。
雪浪衝天下，風濤带霧分。
烏尖峰頂水，馿迹嶺頭雲。
幾欲乘槎訪，星河沒夕曛。
白水山
作者：王栐
朝代：宋

高空重素练，界断碧山纹。雪浪冲天下，风涛带雾分。乌尖峰顶水，驴迹岭头云。几欲乘槎访，星河没夕曛。
白水山
作者：王栐
朝代：宋

高空重素练，界断碧山纹。
雪浪衝天下，风涛带雾分。
乌尖峰顶水，馿迹岭头云。
几欲乘槎访，星河没夕曛。
寄畊綠
作者：王梅窗
朝代：宋

孤坐忽嘆息，故人成闊疏。
別三來箇月，不得一封書。
晴雪添岩瀑，寒冰沍野蔬。
何時分席地，與爾共耕鋤。
寄畊绿
作者：王梅窗
朝代：宋

孤坐忽嘆息，故人成阔疏。
别三来箇月，不得一封书。
晴雪添岩瀑，寒冰冱野蔬。
何时分席地，与尔共耕锄。
寄耕绿
作者：王梅窗
朝代：宋

孤坐忽叹息，故人成阔疏。别三来个月，不得一封书。晴雪添岩瀑，寒冰冱野蔬。何时分席地，与尔共耕锄。
梅花
作者：王梅窗
朝代：宋

月淡碧云笼野水，棱棱瘦声吟肩起。
一天寒气霞衣裳，人在石桥春影裏。
梅花
作者：王梅窗
朝代：宋

月淡碧雲籠野水，稜稜瘦聲吟肩起。
一天寒氣霞衣裳，人在石橋春影裏。
秋日山中
作者：王梅窗
朝代：宋

客疏吟友少，終日掩柴門。
冒雨自分菊，带泥移上盆。
泉添渾井脈，砧響動山根。
片片西風葉，飛來有病添。
秋日山中
作者：王梅窗
朝代：宋
体裁：五言律诗

客疏吟友少，终日掩柴门。冒雨自分菊，带泥移上盆。泉添浑井脉，砧响动山根。片片西风叶，飞来有病添。
东归
作者：王梦应
朝代：宋

一揖仍为别，他乡复避兵。客随风雨老，春著鼓鼙轻。宇宙关何事，艰危得此生。门前一溪水，几日到江城。
东归
作者：王梦应
朝代：宋

一揖仍为别，他乡復避兵。
客随风雨老，春着鼓鼙轻。
宇宙关何事，艰危得此生。
门前一溪水，几日到江城。
呈李书史四首
作者：王梦应
朝代：宋

林塘万绿压沈沈，云满吟窝足靓深。几朵青山成畏友，一窗白日照初心。山中昼永书一帙，兵后南州健更谁。君实中年陪社日，考亭无事注骚诗。火龙骑日雪飞空，劲草亭亭不见风。臣亮南阳今未老，一锄云碎日犹红。水叶雪花正可人，陌头客子剑生鳞。千年风致未尽歇，如此溪山有弃民。
呈李书史四首·其一
作者：王梦应
朝代：宋
体裁：七言绝句

林塘万绿压沈沈，云满吟窝足靓深。几朵青山成畏友，一窗白日照初心。
呈李书史四首·其三
作者：王梦应
朝代：宋
体裁：七言绝句

火龙骑日雪飞空，劲草亭亭不见风。臣亮南阳今未老，一锄云碎日犹红。
呈李书史四首·其二
作者：王梦应
朝代：宋
体裁：七言绝句

山中昼永书一帙，兵后南州健更谁。君实中年陪社日，考亭无事注骚诗。
呈李书史四首·其四
作者：王梦应
朝代：宋
体裁：七言绝句

水叶雪花正可人，陌头客子剑生鳞。千年风致未尽歇，如此溪山有弃民。
和清明上冢韵
作者：王梦应
朝代：宋
体裁：七言律诗

酒壶花担发双明，陌上携扶笑语声。桑叶影稠春欲暗，楝花寒退雨初晴。宫官记梦曾传烛，□客无诗定罚觥。老影年年霜露感，牛羊踯躅乱孤茔。
太白仙人下岷峨谣
作者：王梦应
朝代：宋

太白仙人下岷峨，飞凌素烟紫琼珂。天风万里吹银河，手挼瑶草光逶迤。琅琅太清绿云攲，下弄倒影笑羲娥。锦袍淋漓金叵罗，醉围婵娟玉颜酡。金庭昔日乘鸾过，不肯上天著朝靴。下界弱水飞尘多，公为星精辟兵戈。愿见瀛海秋澄波，绿鬓纚纚吞天和，后天不老公所哦。
太白仙人下岷峨谣
作者：王梦应
朝代：宋

太白仙人下岷峨，飞凌素烟紫琼珂。
天风万里吹银河，手挼瑶草光逶迤。
琅琅太清绿云欹，下弄倒影笑羲娥。
锦袍淋漓金叵罗，醉围婵娟玉颜酡。
金庭昔日乘鸾过，不肯上天着朝靴。
下界弱水飞尘多，公为星精辟兵戈。
愿见瀛海秋澄波，绿鬓纚纚吞天和，后天不老公所哦。
念奴娇
作者：王梦应
朝代：宋
体裁：词

欲霜更雨，记青黄篱落，东风前此。帘外秋容人共老，雁与愁飞千里。水郭烟明，竹陂波小，万叶寒声起。凭高那更，九嶷吹尽云气。婉娩空复多情，年年归梦，花与柴桑是。谁解魂消风日晚，短笛孤舟秋水。江蟹笼新，露黄斟浅，浇得乡关思。平芜天远，一痕黄抹秋霁。
念奴娇·欲霜更雨
作者：王梦应
朝代：宋
体裁：词

欲霜更雨，记青云篱落，东风前此。帘外客秋人共老，雁与愁飞千里。水郭烟明，竹陂波小，万叶寒声起。凭高那更，九嶷吹尽云气。婉娩空复多情，年年晋梦，花与柴桑是。谁解意消风日晚，短笛孤舟林水。江蟹笼新，露萸斟浅，浇得乡关思。平芜天远，一痕黄抹秋霁。
挽曾东轩二首
作者：王梦应
朝代：宋

健笔千夫畏，长才四海空。飞腾须掌制，危急逐乘骢。国事笺天疏，臣心救日弓。故人牛斗上，相见气如虹。壮图罹短世，野趣满馀年。往事堪垂史，孤踪每畏天。广文俄病酒，摩诘厌闻弦。遥想南州士，生刍重泫然。
挽曾东轩二首·其一
作者：王梦应
朝代：宋
体裁：五言律诗

健笔千夫畏，长才四海空。飞腾须掌制，危急逐乘骢。国事笺天疏，臣心救日弓。故人牛斗上，相见气如虹。
挽曾东轩二首·其二
作者：王梦应
朝代：宋

壮图罹短世，野趣满余年。
往事堪垂史，孤踪每畏天。
广文俄病酒，摩诘厌闻絃。
遥想南州士，生刍重泫然。
挽曾东轩二首·其二
作者：王梦应
朝代：宋

壮图罹短世，野趣满馀年。往事堪垂史，孤踪每畏天。广文俄病酒，摩诘厌闻弦。遥想南州士，生刍重泫然。
摸鱼儿·寿王尉癸未冬至后五日
作者：王梦应
朝代：宋
体裁：词

问谁歌、暗香疏影，此花堪照人世。起持霜月为花寿，天亦愿花千岁。谁有意。著如此人间，更着花如此。高寒洒洒。看浩荡刚风，跨虬飞佩，玉影乱如水。行春处，一笑人间紫翠。纷纷窥此天地。
寿如川至。□好是、涧翁兹岁喜。荣沾南儒恩例。捧觞更喜郎君美。任夜来归侍。见说生辰，恰逢本命，寿筵且未。听老聃孙子。祝公耆艾，祝公富贵。
摸鱼儿·寿王尉癸未冬至后五日
作者：王梦应
朝代：宋
体裁：词

问谁歌、暗香疏影，此花堪照人世。起持霜月为花寿，天亦愿花千岁。谁有意。著如此人间，更著花如此。高寒洒洒。看浩荡刚风，跨虬飞佩，玉影乱如水。行春处，一笑人间紫翠。纷纷窥此天地。寿如川至。□好是、涧翁兹岁喜。荣沾南儒恩例。捧觞更喜郎君美。任夜来归侍。见说生辰，恰逢本命，寿筵且未。听老聃孙子。祝公耆艾，祝公富贵。
摸鱼儿·问谁歌、暗香疏影
作者：王梦应
朝代：宋

问谁歌、暗香疏影，此花堪照人世。
起持霜月为花寿，天亦愿花千岁。
谁有意。
着如此人间，更着花如此。
高寒洒洒。
看浩荡刚风，跨虬飞佩，玉影乱如水。
行春处，一笑人间紫翠。
纷纷窥此天地。
寿如川至。
□好是、涧翁兹岁喜。
荣沾南儒恩例。
捧觞更喜郎君美。
任夜来归侍。
见说生辰，恰逢本命，寿筵且未。
听老聃孙子。
祝公耆艾，祝公富贵。
晚望
作者：王梦应
朝代：宋
体裁：七言律诗

望尽西南一隙明，荒荒野色弄微醺。青烟白骨行人老，苦竹黄芦细路分。寒雁不来秋似水，故园何处草如云。高怀久为凭阑尽，更遣西风化白纷。
甲申元日
作者：王梦应
朝代：宋
体裁：五言律诗

上日仍漂寄，尊前客又非。乡心眠听雨，病骨晚添衣。街鼓春将动，帘灯寒未归。梅花经一雪，几片不曾飞。
疏影
作者：王梦应
朝代：宋
体裁：词

瞢腾晓被，听堕冰屋角，晴哢仍未。土湿烟生，庭掩寒青，障泥懒为春试。东风旧与花飞去，料记得、年年沙际。忍落梅、万点苔根，化作一窗离思。犹忆蔫红稚绿，断桥雪未扫，天近春易。老对荒寒，事旧人新，雁后不成情味。人间解有花如海，待一片、不教随水。但玉香、酥影玲珑，逐日暖红云里。
疏影·瞢腾晓被
作者：王梦应
朝代：宋

瞢腾晓被，听堕冰屋角，晴咔仍未。
土湿烟生，庭掩寒青，障泥懒为春试。
东风旧与花飞去，料记得、年年沙际。
忍落梅、万点苔根，化作一窗离思。
犹忆蔫红稚绿，断桥雪未扫，天近春易。
老对荒寒，事旧人新，雁后不成情味。
人间解有花如海，待一片、不教随水。
但玉香、酥影玲珑，逐日暖红云里。
绵
作者：王梦应
朝代：宋
体裁：四言诗

绵绵瓜瓞，施于中林。顾于烝尝，匪今斯今。（一章）既庶既繁，既多受祉。厥胤维何，宜兄宜弟。兄弟求矣，以燕翼子。（二章）子兮子兮，继序其皇之。螟蛉有子，式谷似之。建尔元子，勿替引之。（三章）谷旦于差，惠于宗公。工祝致告，神罔时恫。是烝是飨，何天之宠。（四章）酒醴维醹，殽核维旅。吹笙鼓篁，和乐且孺。式序在位，以速诸父。（五章）天锡公纯嘏，洵美且仁。如南山之寿，展也大成。从以孙子，绳其祖武。（六章）自今以始，日就月将。遹观厥成，为龙为光，长发其祥。兄及弟矣，乃生男子。维其有之，是以似之。（七章）
绵·其一
作者：王梦应
朝代：宋

绵绵瓜瓞，施于中林。
顾于烝尝，匪今斯今。
绵·其七
作者：王梦应
朝代：宋

自今以始，日就月将。
遹观厥成，为龙为光，长发其祥。
兄及弟矣，乃生男子。
维其有之，是以似之。
绵·其二
作者：王梦应
朝代：宋

既庶既繁，既多受祉。
厥胤维何，宜兄宜弟。
兄弟求矣，以燕翼子。
绵·其五
作者：王梦应
朝代：宋

酒醴维醹，殽核维旅。
吹笙鼓篁，和乐且孺。
式序在位，以速诸父。
绵·其四
作者：王梦应
朝代：宋

谷旦于差，惠于宗公。
工祝致告，神罔时恫。
是烝是飨，何天之宠。
醉太平·送人入湘
作者：王梦应
朝代：宋
体裁：词

寒窗月晴。寒梢露明。一痕归影灯青。又分携短亭。蘅皋佩云。蒸溪酒春。有谁勤说归程。是峰头雁声。
醉太平·送人入湘
作者：王梦应
朝代：宋
体裁：词

寒窗月晴。寒梢露明。一痕归影灯青。又分携短亭。衡皋佩云。蒸溪酒春。有谁勤说归程。是峰头雁声。
锦堂春·锦堂春慢·浅帻分秋
作者：王梦应
朝代：宋
体裁：词

浅帻分秋，凉尊试月，西风未雁犹蝉。看芙蓉影里，绿鬓年年。日上云帆压海，尘清玉马行天。更烟楼凤举，风幕麟游，锦后珠前。绿阴池馆如画，记晴春药径，雨晓芝田。已办十年笑语，小聚云边。舞称香围艳雪，歌迟酒落红船。早群仙归去，柳掖花扶，似雾非烟。
锦堂春（寿李仁山）
作者：王梦应
朝代：宋

浅帻分秋，凉尊试月，西风未雁犹蝉。看芙蓉影里，绿鬓年年。日上云颿压海，尘清玉马行天。更烟楼凤举，风幕麟游，锦后珠前。
绿阴池馆如画，记晴春药径，雨晓芝田。已办十年笑语，小聚云边。舞称香围艳雪，歌迟酒落红船。早群仙醉去，柳掖花扶，似雾非烟。
勘灾
作者：王梦雷
朝代：宋
体裁：七言律诗

散吏驰驱踏旱邱，沙尘泥土掩双眸。山中树木减颜色，涧畔泉源绝细流。处处桑麻增太息，家家老幼哭无收。下官虽有忧民泪，一担难肩万姓忧。
临终诗
作者：王楙
朝代：宋

平生不学口头禅，脚踏实地性虚天。
临归不用求缠裹，趁着帆风便上船。
临终诗
作者：王楙
朝代：宋

平生不学口头禅，脚踏实地性虚天。临归不用求缠裹，趁著帆风便上船。
望江南·忆江南·三杰后
作者：王楙
朝代：宋
体裁：词

三杰后，福寿两无涯。食乳相君功未既，妩眉京兆眷方兹。富贵莫推辞。门两戟，却棹一纶丝。莼菜秋风鲈鲙美，桃花春水鳜鱼肥。笑傲霅溪湄。
臨終詩
作者：王楙
朝代：宋

平生不學口頭禪，脚踏實地性虛天。
臨歸不用求纏裹，趁著帆風便上船。
南康泊舟欲游庐山值雪
作者：王楠
朝代：宋
体裁：七言绝句

春风浩荡江湖客，咫尺庐山风雨急。门前老树最关情，一夜相思头尽白。
登浮光四望亭
作者：王楠
朝代：宋

长年忍泪说中原，望彻中原隔戍垣。谁遣江淮限南北，从来宇宙一乾坤。功名纸上徒虚语，岁月谁边恐断魂。老矣叫阍无处所，倚空长剑与谁论。
观梅
作者：王楠
朝代：宋
体裁：七言律诗

谁见梅花正发时，江天雪意欲垂垂。疏枝冷蕊春无几，断水残云意自奇。疏影偶因明月见，暗香惟有好风知。何人更起调羹手，莫道功成结子迟。
水龙吟·送人归武夷
作者：王槐建
朝代：宋
体裁：词

武夷一片闲云，被风吹落清原顶。溪梅馥馥，飞来相傍，不嫌凄冷。瓦釜争鸣，丝桐一曲，满城倾听。奈阳春未了，骊驹已驾，桐阴底、梦魂醒。何限吟笺赋笔，甚乡心、分却清兴。鳌峰胜处，遥知风月，属谁管领。邂逅何时，无穷事业，有穷光景。但相期、不负初心，此外分、皆前定。
水龙吟（送人归武夷）
作者：王槐建
朝代：宋

武夷一片闲云，被风吹落清原顶。溪梅馥馥、飞来相傍，不嫌凄冷。瓦斧争鸣，丝桐一曲，满城倾听。奈阳春未了，骊驹已驾，桐阴底、梦魂醒。
何限吟笺赋笔，甚乡心、分却清兴。鳌峰胜处，遥知风月，属谁管领。邂逅何时，无穷事业，有穷光景。但相期、不负初心，此外分、皆前定。
贈徐師川
作者：王模
朝代：宋

當日僉邪皆誤國，先生奮髯叱昌奴。
一門忠節憑孤立，千載綱常賴力扶。
直道原來師柳下，高風久已屬東湖。
詩名四海猶餘事，也入紫薇宗派圖。
赠徐师川
作者：王模
朝代：宋

当日佥邪皆误国，先生奋髯叱昌奴。
一门忠节凭孤立，千载纲常赖力扶。
直道原来师柳下，高风久已属东湖。
诗名四海犹余事，也入紫薇宗派图。
赠徐师川
作者：王模
朝代：宋

当日佥邪皆误国，先生奋髯叱昌奴。一门忠节凭孤立，千载纲常赖力扶。直道原来师柳下，高风久已属东湖。诗名四海犹馀事，也入紫薇宗派图。
北湖水月
作者：王橚
朝代：宋

奁镜平开碧四围，百重山裏亦希奇。
写成万古空明趣，只为中秋一首诗。
北湖水月
作者：王橚
朝代：宋

奁镜平开碧四围，百重山里亦希奇。写成万古空明趣，只为中秋一首诗。
北湖水月
作者：王橚
朝代：宋

奩鏡平開碧四圍，百重山裏亦希奇。
寫成萬古空明趣，只爲中秋一首詩。
聞馬擴參議棄官·其一
作者：王次翁
朝代：宋

徙薪曲突論無憑，太尉山中混耦耕。
頭額爛焦曾未錄，參謀先已享專城。
聞馬擴參議棄官·其二
作者：王次翁
朝代：宋

近來出處事何如，先輩風流掃地無。
忽有子充驚末俗，一言未契便長驅。
闻马扩参议弃官
作者：王次翁
朝代：宋

徙薪曲突论无凭，太尉山中混耦耕。头额烂焦曾未录，参谋先已享专城。近来出处事何如，先辈风流扫地无。忽有子充惊末俗，一言未契便长驱。
闻马扩参议弃官·其一
作者：王次翁
朝代：宋
体裁：七言绝句

徙薪曲突论无凭，太尉山中混耦耕。头额烂焦曾未录，参谋先已享专城。
闻马扩参议弃官·其二
作者：王次翁
朝代：宋
体裁：七言绝句

近来出处事何如，先辈风流扫地无。忽有子充惊末俗，一言未契便长驱。
使遼回竟恭敏李公席上作
作者：王欽臣
朝代：宋

穹廬三月已淹留，白草黄雲見即愁。
滿袖塵埃何處說，李家池上海棠洲。
再題華岳觀
作者：王欽臣
朝代：宋

石壇流水共蒼苔，青竹林間一徑開。
可惜梨花飛已盡，前年遊客始重來。
句·其一
作者：王欽臣
朝代：宋

誰知第七車中客，天遣歸來助慶禋。
句·其三
作者：王欽臣
朝代：宋

碧瓦朱欄相照明。
句·其二
作者：王欽臣
朝代：宋

西曹深處見春來。
召試學士院試罷作
作者：王欽臣
朝代：宋

翠木陰陰白玉堂，老來方此試文章。
日斜奏罷長楊賦，閑拂塵埃看畫牆。
和秦少游贈劉景文韻
作者：王欽臣
朝代：宋

每愛揚莊解薦雄，喜君歸興自江東。
軒昂豈爲兵家學，磊落真餘國士風。
垂橐忽驚詩滿卷，論文常負酒樽空。
邊州千騎新居上，莫憶鱸魚記棹蓬。
奉送中濟經略侍郎赴鎮慶州得元字
作者：王欽臣
朝代：宋

遠馭寡上策，羈縻有前言。
平生徙戎論，感慨江應元。
家世近三河，遊歷多塞垣。
誰言一方面，十載滯上恩。
前日詔書下，旌麾方及門。
部曲已稍集，始知旗鼓尊。
邊書尚羽急，戍卒仍雲屯。
東山舊部落，自昔爲牆藩。
銛鋒固可用，內實須禾虋。
胸中自有策，肯爲淺見論。
宿華岳觀
作者：王欽臣
朝代：宋

凌空老樹雲垂葉，壓屋梨花雪照人。
深愧地仙教俗客，殷勤留看華山香。
戲書長老院
作者：王欽臣
朝代：宋

蜀國相如最好辭，武皇深恨不同時。
凌雲賦罷還無事，寂寞文園興可知。
次韻蘇子由詠李伯時所藏韓幹馬
作者：王欽臣
朝代：宋

天閑不遇頭亦垂，真姓本不求青絲。
由來奇骨類奇士，立見俱似囊中錐。
鳳頭初踏蔥嶺至，繡膊東由青海馳。
春風宛轉白玉鐙，晚日照耀黄金羈。
李侯對此意匠發，造物真比毫端奇。
方歅之相豈可擬，顛倒未免雄稱雌。
翰林相繼寫高韻，何止羊何共和之。
玉花照夜古稱美，顔色乃是論其皮。
固知神駿不易寫，心與道合方能知。
文章書畫固一理，不見摩詰前身應畫師。
與秦少游于恭敏李公閑燕堂聯句
作者：王欽臣
朝代：宋

黄葉山頭初带雪，綠波尊酒暫回春。
已聞璧月瓊枝句，更著朝雲暮雨人。
老愧紅妝翻曲妙，喜逢佳客放懷新。
天明又出桃源去，仙境何時再問津。
述夢
作者：王欽臣
朝代：宋

曉雪誰驚最後時，土膏方得助甘滋。
歲功已覺三元近，春事何憂一覽遲。
不著寒梅容觸冒，半留紅杏惜離披。
神交彼此無勞辨，更爲公題述夢詩。
遊王官谷
作者：王欽臣
朝代：宋

鐘鼎山林出處明，中間不合枉高情。
有錢須買王官谷，流水聲中過一生。
題萬年妙蓮閣
作者：王欽臣
朝代：宋

石橋飛錫斷遺蹤，揮塵談禪想舊叢。
萬萼蓮新青嶂外，十圍松老白雲中。
他年宴坐開華構，當日咨承擬順風。
歲晚丹丘如可約，杖藜相引欲煩公。
魏宮彈棋局
作者：王欽臣
朝代：宋

鄴城臺殿付塵埃，玉局依然獨未灰。
妙手一彈那復得，寶奩當日爲誰開。
飄零久已拋紅子，埋沒惟斯近紫苔。
此藝不傳真可惜，摩挲聊記再看來。
句·其一
作者：王欽若
朝代：宋

憶念西山玉隆友。
句·其三
作者：王欽若
朝代：宋

石城松柏鎖烟霞。
句·其二
作者：王欽若
朝代：宋

春漬苔紋沿石塔，月含松韻雜琴聲。
句·其五
作者：王欽若
朝代：宋

須知堯曆初釐正，玉燭初從獻歲來。
句·其六
作者：王欽若
朝代：宋

龍带晚烟歸洞府，雁拖秋色入衡陽。
句·其四
作者：王欽若
朝代：宋

九重天闕夢掉臂，黄雞白酒鄰舍恩。
覺林寺
作者：王欽若
朝代：宋

暫拂塵襟思倍清，竹風山色亂泉聲。
安民功淺君恩重，又策羸蹄向古城。
詠華林書院
作者：王欽若
朝代：宋

文明尊北極，孝友播南昌。
禮法兒孫睦，雍和道路揚。
地靈浮喜氣，山近接嵐光。
投轄添賓榻，鳴鼙啟食堂。
紙窗蒭酒響，竹徑焙茶香。
克己甘藜藿，矜貧濟稻粱。
時平安九族，家計慶千箱。
每聽游僧說，神清鬢未霜。
送天柱馮先生
作者：王欽若
朝代：宋

鬰蕭空殿倚雲霓，玉氣珠輝冠紫微。
暫到帝城朝斗會，却思巖竇負琴歸。
日奔內景乾坤靜，泉漱清音杞菊肥。
却到水鄉深邃住，晴嵐掩映簇春暉。
送張無夢歸天台山
作者：王欽若
朝代：宋

天台瓊臺標奇狀，赤城瀑布懸千丈。
中有高人混姓名，不向迷塗隨得喪。
閑尋棋侶過清溪，靜撥雲根種紫芝。
八卦爐中調姹女，三田宮裏守嬰兒。
太平天子秉乾籙，內寧外肅均百福。
直符受事紫微宮，三捧靈文降黄屋。
沖漠玄臺集九真，清浄洪基化兆民。
祥風拂袂來幽谷，志士乘蹻朝玉宸。
相見開懷忘歲月，因論微言鑒毫髮。
萬壑流泉岸不枯，四時春煦花常發。
却避紅塵思舊麓，空羨冥鴻歸勢速。
囊中御製寵行歌，好與黄庭同誦讀。
嘉泰二年岁在壬戌正月八日携家还里幕中诸友
作者：王正功
朝代：宋

乳穴佳名久欣慕，兹游直与心期副。
今朝萧散七枝筇，衰迟未觉跻攀苦。
湘南悬想碧云横，桂岭遥瞻烟霭暮。
招提钟磬出幽深，村疃牛羊自来去。
忽闻流水响潺潺，渐睹岩扃隔烟雾。
山蹊蹑履乱崎嵚，翠壁题名杂新故。
乍暌朱墨略官箴，稍觉追随剧幽趣。
绝知官里少夷途，始信闲中无窘步。
人生如此信可乐，谁向康庄塞归路。
共醉生前有限杯，浇我胸中今与古。
早知富贵如浮云，三欢归田不能赋。
嘉泰二年岁在壬戌正月八日携家还里幕中诸友远来饯别同游乳洞遂为终日之款因成古风一章
作者：王正功
朝代：宋

乳穴佳名久欣慕，兹游直与心期副。今朝萧散七枝筇，衰迟未觉跻攀苦。湘南悬想碧云横，桂岭遥瞻烟霭暮。招提钟磬出幽深，村疃牛羊自来去。忽闻流水响潺潺，渐睹岩扃隔烟雾。山蹊蹑履乱崎嵚，翠壁题名杂新故。乍暌朱墨略官箴，稍觉追随剧幽趣。绝知官里少夷途，始信闲中无窘步。人生如此信可乐，谁向康庄塞归路。共醉生前有限杯，浇我胸中今与古。早知富贵如浮云，三叹归田不能赋。
嘉泰二年岁在壬戌正月八日携家还里幕中诸友远来饯别同游乳洞遂为终日之款因成古风一章
作者：王正功
朝代：宋

乳穴佳名久欣慕，兹游直与心期副。
今朝萧散七枝筇，衰迟未觉跻攀苦。
湘南悬想碧云横，桂岭遥瞻烟霭暮。
招提钟磬出幽深，村疃牛羊自来去。
忽闻流水响潺潺，渐覩岩扃隔烟雾。
山蹊蹑履乱崎嵚，翠壁题名杂新故。
乍暌朱墨略官箴，稍觉追随剧幽趣。
绝知官裏少夷途，始信闲中无窘步。
人生如此信可乐，谁向康庄塞归路。
共醉生前有限杯，浇我胸中今与古。
早知富贵如浮云，三叹归田不能赋。
嘉泰二年歲在壬戌正月八日携家還里幕中諸友遠來餞別同遊乳洞遂爲終日之款因成古風一章
作者：王正功
朝代：宋

乳穴佳名久欣慕，茲遊直與心期副。
今朝蕭散七枝筇，衰遲未覺躋攀苦。
湘南懸想碧雲橫，桂嶺遥瞻烟靄暮。
招提鐘磬出幽深，村疃牛羊自來去。
忽聞流水響潺潺，漸覩巖扃隔烟霧。
山蹊躡履亂崎嶔，翠壁題名雜新故。
乍暌朱墨略官箴，稍覺追隨劇幽趣。
絕知官裏少夷途，始信閑中無窘步。
人生如此信可樂，誰向康莊塞歸路。
共醉生前有限盃，澆我胸中今與古。
早知富貴如浮雲，三歎歸田不能賦。
嘉泰改元桂林大比与计偕者十有一人九月十六
作者：王正功
朝代：宋

桂林山水甲天下，玉碧罗青意可参。
士气未饶军气振，文场端似战场酣。
九关虎豹看劲敌，万里鹍鹏竚剧谈。
老眼摩挲顿增爽，诸君端是斗之南。
嘉泰改元桂林大比与计偕者十有一人九月十六
作者：王正功
朝代：宋

百嶂千峰古桂州，乡来人物固难俦。
峨冠共应贤能诏，策足谁非道艺流。
经济才猷期远器。纵横礼乐封前旒。
三君八俊俱乡秀，稳步天津最上头。
嘉泰改元桂林大比与计偕者十有一人九月十六日用故事行宴享之礼作是诗劝为之驾
作者：王正功
朝代：宋

百嶂千峰古桂州，乡来人物固难俦。峨冠共应贤能诏，策足谁非道艺流。经济才猷期远器，纵横礼乐对前旒。三君八俊俱乡秀，稳步天津最上头。桂林山水甲天下，玉碧罗青意可参。士气未饶军气振，文场端似战场酣。九关虎豹看劲敌，万里鹍鹏伫剧谈。老眼摩挲顿增爽，诸君端是斗之南。
嘉泰改元桂林大比与计偕者十有一人九月十六日用故事行宴享之礼作是诗劝为之驾·其一
作者：王正功
朝代：宋

百嶂千峰古桂州，乡来人物固难俦。峨冠共应贤能诏，策足谁非道艺流。经济才猷期远器，纵横礼乐对前旒。三君八俊俱乡秀，稳步天津最上头。
嘉泰改元桂林大比与计偕者十有一人九月十六日用故事行宴享之礼作是诗劝为之驾·其一
作者：王正功
朝代：宋

百嶂千峰古桂州，乡来人物固难俦。
峩冠共应贤能诏，策足谁非道艺流。
经济才猷期远器，纵横礼乐对前旒。
三君八俊俱乡秀，稳步天津最上头。
嘉泰改元桂林大比与计偕者十有一人九月十六日用故事行宴享之礼作是诗劝为之驾·其二
作者：王正功
朝代：宋

桂林山水甲天下，玉碧罗青意可参。
士气未饶军气振，文场端似战场酣。
九关虎豹看劲敌，万里鵾鹏竚剧谈。
老眼摩挲顿增爽，诸君端是斗之南。
嘉泰改元桂林大比与计偕者十有一人九月十六日用故事行宴享之礼作是诗劝为之驾·其二
作者：王正功
朝代：宋

桂林山水甲天下，玉碧罗青意可参。士气未饶军气振，文场端似战场酣。九关虎豹看劲敌，万里鹍鹏伫剧谈。老眼摩挲顿增爽，诸君端是斗之南。
嘉泰改元桂林大比與計偕者十有一人九月十六日用故事行宴享之禮作是詩勸爲之駕·其一
作者：王正功
朝代：宋

百嶂千峰古桂州，鄉來人物固難儔。
峩冠共應賢能詔，策足誰非道藝流。
經濟才猷期遠器，縱橫禮樂對前旒。
三君八俊俱鄉秀，穩步天津最上頭。
嘉泰改元桂林大比與計偕者十有一人九月十六日用故事行宴享之禮作是詩勸爲之駕·其二
作者：王正功
朝代：宋

桂林山水甲天下，玉碧羅青意可參。
士氣未饒軍氣振，文場端似戰場酣。
九關虎豹看勁敵，萬里鵾鵬竚劇談。
老眼摩挲頓增爽，諸君端是斗之南。
天开图画亭
作者：王正己
朝代：宋

夜来残暑鏖西风，秋声摵摵先井桐。纤云四捲天开容，一碧万里磨青铜。使君退食新凉逢，厌看凝寝江云浓。领客欲送孤飞鸿，城隅高亭湿青红。旷望四野开心胸，前瞻江山胜而雄。琉璃波光群玉峰，水墨正尔难为工。天开地辟今古中，此景自若无初终。天岂为我施新功，我心得之眼相从。收入几席无遗踪，锦囊得助防诗穷。向来神秀造化钟，李成郭熙将无同。强名图画托天公，抚掌一笑浮金钟。
天开图画亭
作者：王正己
朝代：宋

夜来残暑鏖西风，秋声摵摵先井桐。
纤云四捲天开容，一碧万里磨青铜。
使君退食新凉逢，厌看凝寝江云浓。
领客欲送孤飞鸿，城隅高亭湿青红。
旷望四野开心胸，前瞻江山胜而雄。
瑠璃波光群玉峰，水墨正尔难为工。
天开地闢今古中，此景自若无初终。
天岂为我施新功，我心得之眼相从。
收入几席无遗踪，锦囊得助防诗穷。
向来神秀造化钟，李成郭熙将无同。
强名图画託天公，抚掌一笑浮金钟。
天開圖畫亭
作者：王正己
朝代：宋

夜來殘暑鏖西風，秋聲摵摵先井桐。
纖雲四捲天開容，一碧萬里磨青銅。
使君退食新凉逢，厭看凝寢江雲濃。
領客欲送孤飛鴻，城隅高亭濕青紅。
曠望四野開心胸，前瞻江山勝而雄。
瑠璃波光群玉峰，水墨正爾難爲工。
天開地闢今古中，此景自若無初終。
天豈爲我施新功，我心得之眼相從。
收入几席無遺蹤，錦囊得助防詩窮。
向來神秀造化鍾，李成郭熙將無同。
强名圖畫託天公，撫掌一笑浮金鍾。
贈廖融
作者：王正己
朝代：宋

湖南雖不就卑官，高卧深雲道自安。
病起坐當秋閣迥，酒醒吟對夜濤寒。
爐中藥熟分僧服，榻上琴閑借我彈。
幸遇清朝有良鑒，退身爭忍似方干。
贈藴上人
作者：王正己
朝代：宋

佛法詩名誰更繼，未聞隨分謁侯王。
洗盂秋澗日華動，搗藥夜堂雲氣香。
苔蘚亂青封疊石，杉松濃影過空牆。
若非火嶽□□地，那得吾師住久長。
赠廖融
作者：王正己
朝代：宋
体裁：七言律诗

湖南虽不就卑官，高卧深云道自安。病起坐当秋阁迥，酒醒吟对夜涛寒。炉中药熟分僧服，榻上琴闲借我弹。幸遇清朝有良鉴，退身争忍似方干。
赠蕴上人
作者：王正己
朝代：宋

佛法诗名谁更继，未闻随分谒侯王。洗盂秋涧日华动，捣药夜堂云气香。苔藓乱青封叠石，杉松浓影过空墙。若非火岳□□地，那得吾师住久长。
赠藴上人
作者：王正己
朝代：宋

佛法诗名谁更继，未闻随分谒侯王。
洗盂秋涧日华动，捣药夜堂云气香。
苔藓乱青封迭石，杉松浓影过空墙。
若非火岳□□地，那得吾师住久长。
朝中措
作者：王武子
朝代：宋
体裁：词

画眉人去掩兰房。金鸭懒薰香。有恨只弹珠泪，无人与说衷肠。玉颜云鬓，春花夜月，辜负韶光。闲看枕屏风上，不如画底鸳鸯。
朝中措
作者：王武子
朝代：宋

畫眉人去掩蘭房。金鴨懶薰香。有恨只彈珠淚，無人與說衷腸。玉顏雲鬢，春花夜月，辜負韶光。閒看枕屏風上，不如畫底鴛鴦。
朝中措·画眉人去掩兰房
作者：王武子
朝代：宋

画眉人去掩兰房。
金鸭懒熏香。
有恨只弹珠泪，无人与说衷肠。
玉颜云鬓，春花夜月，辜负韶光。
闲看枕屏风上，不如画底鸳鸯。
玉樓春
作者：王武子
朝代：宋

紅樓十二春寒惻。樓角何人吹玉笛。天津橋上舊曾聽，三十六宮秋草碧。昭華人去無訊息。江上青山空晚色。一聲落盡短亭花，無數行人歸未得。
垂虹亭
作者：王毖
朝代：宋

長橋千步截江洄，虹影隨波綵翠開。
誰與上皇傳信息，定從此路入蓬萊。
垂虹亭
作者：王毖
朝代：宋
体裁：七言绝句

长桥千步截江洄，虹影随波綵翠开。谁与上皇传信息，定从此路入蓬莱。
句
作者：王氏
朝代：宋

不緣燕子穿簾幕，春去春來那得知。
句
作者：王氏
朝代：宋

不缘燕子穿帘幕，春去春来那得知。
寄父
作者：王氏
朝代：宋

西風不入小窗紗，秋氣應憐我憶家。
極目江南千里恨，依然和淚看黄花。
寄父
作者：王氏
朝代：宋
体裁：七言绝句

西风不入小窗纱，秋气应怜我忆家。极目江南千里恨，依然和泪看黄花。
戏咏白罗繫髻
作者：王氏
朝代：宋
体裁：七言绝句

香罗如雪缕新裁，惹在乌云不放回。还似远山秋水际，夜来吹散一枝梅。
戲咏白羅繫髻
作者：王氏
朝代：宋

香羅如雪縷新裁，惹在烏雲不放回。
還似遠山秋水際，夜來吹散一枝梅。
答弟逢原
作者：王氏
朝代：宋
体裁：七言绝句

无求子乐我何悲，且与儿曹并日饥。子道合人终不苟，有求虽欲可从谁。
答弟逢原
作者：王氏
朝代：宋

無求子樂我何悲，且與兒曹並日饑。
子道合人終不苟，有求雖欲可從誰。
菩萨蛮·西湖曲
作者：王氏
朝代：宋
体裁：词

横湖十顷琉璃碧。画桥百步通南北。沙暖睡鸳鸯。春风花草香。闲来撑小艇。划破楼台影。四面望青山。浑如蓬莱间。
菩萨蛮（西湖曲）
作者：王氏
朝代：宋

横湖十顷琉璃碧。画桥百步通南北。沙暖睡鸳鸯。春风花草香。
间来撑小艇。割破楼台影。四面望青山。浑如蓬莱间。
菩薩蠻
作者：王氏
朝代：宋

橫湖十頃琉璃碧。畫橋百步通南北。沙暖睡鴛鴦。春風花草香。閒來撐小艇。劃破樓臺影。四面望青山。渾如蓬萊間。
雪中觀妓
作者：王氏
朝代：宋

梁王宴罷下瑤臺，窄窄紅靴步雪來。
恰似陽春三月暮，楊花飛處牡丹開。
雪中观妓
作者：王氏
朝代：宋
体裁：七言绝句

梁王宴罢下瑶台，窄窄红靴步雪来。恰似阳春三月暮，杨花飞处牡丹开。
題清風嶺崖石
作者：王氏
朝代：宋

君王不幸妾當災，棄女拋男逐馬來。
夫面不知何日見，妾身還是幾時回。
兩行怨淚頻偷滴，一對愁眉怎得開。
遥望家鄉何處是，存忘兩字苦哀哉。
题清风岭崖石
作者：王氏
朝代：宋
体裁：七言律诗

君王不幸妾当灾，弃女抛男逐马来。夫面不知何日见，妾身还是几时回。两行怨泪频偷滴，一对愁眉怎得开。遥望家乡何处是，存忘两字苦哀哉。
望江南
作者：王氏（宇文绶妻）
朝代：宋
体裁：词

公孙恨，端本笔俱收。枉念歌馆经数载，寻思徒记万馀秋。拓拔泪交流。村仆固，闷独驾孤舟。不望手勾龙虎榜，慕容颜老一齐休。甘分守闾丘。
诗一首
作者：王汉
朝代：宋

金山独秀峰，千古压嶙峋。
□□□□□，标奇世绝伦。
形从天赋授，名自我推论。
象岳犹前席，羣峰合望尘。
不知居海郡，知己是何人。
金山独秀峰
作者：王汉
朝代：宋

千古压嶙峋，标奇世绝伦。形从天赋授，名自我推论。众岳犹前席，群峰合望尘。不知居海郡，知己是何人。
题湖山立石
作者：王汉
朝代：宋
体裁：五言排律

如碑卓水滨，磊落未名闻。藓駮琼姿出，蜗行篆字分。器浑犹抱璞，势迥已凌云。幸免随金锻，宁忧与玉焚。螭形徒岌岌，鸟迹欠云云。若使昌黎见，应摛逐鳄文。
刘阮洞·其一
作者：王汉之
朝代：宋
体裁：七言律诗

洞府门閒白日赊，碧潭清影照云霞。弄珠人捧江皋佩，刻玉岩开阆苑花。风月有情回俗驾，尘埃无处问仙家。归来怅望金桥处，露滴桃源一径斜。
刘阮洞·其二
作者：王汉之
朝代：宋
体裁：七言绝句

二女春游阆苑花，醉邀刘阮饭胡麻。仙衣忽逐笙箫去，空倚山头恨落霞。
咏归堂隐鳞洞
作者：王汝舟
朝代：宋

先生名利比尘灰，绿竹青松手自栽。拟把一竿盘石上，幅巾闲过峡山来。清时通退一何忙，抚志山西汉仲长。静觉眼根无俗物，翛然一室自焚香。隐德家声累世闻，考槃幽涧作闲人。夭红过眼随荣谢，菊秀兰香自占春。种竹淇园远致君，生平孤节负辛勤。需贤侧席非无意，地远言轻岂易闻。
咏归堂隐鳞洞
作者：王汝舟
朝代：宋

先生名利比尘灰，绿竹青松手自栽。拟把一竿盘石上，幅巾闲过峡山来。清时通退一何忙，抚志山西汉仲长。静觉眼根无俗物，翛然一室自焚香。隐德家声累世闻，考盘幽涧作闲人。夭红过眼随荣谢，菊秀兰香自占春。种竹淇园远致君，生平孤节负辛勤。需贤侧席非无意，地远言轻岂易闻。
咏归堂隐鳞洞·其一
作者：王汝舟
朝代：宋
体裁：诗

先生名利比尘灰，绿竹青松手自栽。拟把一竿盘石上，幅巾闲过峡山来。
咏归堂隐鳞洞·其三
作者：王汝舟
朝代：宋
体裁：诗

隐德家声累世闻，考槃幽涧作闲人。夭红过眼随荣谢，菊秀兰香自占春。
咏归堂隐鳞洞·其二
作者：王汝舟
朝代：宋
体裁：诗

清时通退一何忙，抚志山西汉仲长。静觉眼根无俗物，翛然一室自焚香。
咏归堂隐鳞洞·其四
作者：王汝舟
朝代：宋
体裁：诗

种竹淇园远致君，生平孤节负辛勤。需贤侧席非无意，地远言轻岂易闻。
碧岩亭和许门下韵
作者：王汝舟
朝代：宋

亭开幽谷草堂边，朝暮清音落槛前。人去日升蓬岛路，客来空爱玉溪泉。仙翁世界藏沈洞，佛子楼台出半天。谁为琢磨岩下石，拟将遗事记当年。
碧岩亭和许门下韵
作者：王汝舟
朝代：宋

亭开幽谷草堂边，朝暮清音落槛前。
人去日昇蓬岛路，客来空爱玉溪泉。
仙翁世界藏沈洞，佛子楼台出半天。
谁为琢磨岩下石，拟将遗事记当年。
碧巖亭和許門下韻
作者：王汝舟
朝代：宋

亭開幽谷草堂邊，朝暮清音落檻前。
人去日昇蓬島路，客來空愛玉溪泉。
仙翁世界藏沈洞，佛子樓臺出半天。
誰爲琢磨巖下石，擬將遺事記當年。
翠微峰
作者：王汝舟
朝代：宋

塵囂十里清，秀嶺半空插。
縈紆疑無路，兩石開一峽。
豁然見天宇，四顧皆峭拔。
入門上石級，傴僂如登塔。
懸巖置樓殿，飛棟相匼匝。
徐行雲影動，低語谷聲答。
仰視絕壁間，勢恐千仞壓。
側身過幽谷，洞口若呀呻。
仙英去何許，遺像寄山脅。
浴池弄清泚，不敢着脚踏。
顧余倦遊者，一宿借雲榻。
天風吹夜籟，客興亦蕭颯。
幽尋約重來，吾屐當再蠟。
翠微峰
作者：王汝舟
朝代：宋

尘嚣十里清，秀岭半空插。萦纡疑无路，两石开一峡。豁然见天宇，四顾皆峭拔。入门上石级，伛偻如登塔。悬岩置楼殿，飞栋相匼匝。徐行云影动，低语谷声答。仰视绝壁间，势恐千仞压。侧身过幽谷，洞口若呀呷。仙英去何许，遗像寄山胁。浴池弄清泚，不敢着脚踏。顾余倦游者，一宿借云榻。天风吹夜籁，客兴亦萧飒。幽寻约重来，吾屐当再蜡。
翠微峰
作者：王汝舟
朝代：宋

尘嚣十里清，秀岭半空插。
萦纡疑无路，两石开一峡。
豁然见天宇，四顾皆峭拔。
入门上石级，伛偻如登塔。
悬岩置楼殿，飞栋相匼匝。
徐行云影动，低语谷声答。
仰视绝壁间，势恐千仞压。
侧身过幽谷，洞口若呀呻。
仙英去何许，遗像寄山胁。
浴池弄清泚，不敢着脚踏。
顾余倦游者，一宿借云榻。
天风吹夜籁，客兴亦萧飒。
幽寻约重来，吾屐当再蜡。
芦花
作者：王汝舟
朝代：宋
体裁：七言绝句

琵琶亭前夜泊舟，荻花瑟瑟风飕飕。浔阳夜静月如昼，琵琶寂寞江空流。
藏春秋
作者：王汝舟
朝代：宋
体裁：七言律诗

短楼矮阁小亭台，中有高人避世埃。寒翠自怜霜后竹，清香谁辨雪中梅。喧嚣祇为莺声巧，漏泄多应柳眼开。只恐藏春藏不得，东君勾勒下山来。
藏春秋
作者：王汝舟
朝代：宋

短樓矮閣小亭臺，中有高人避世埃。
寒翠自憐霜後竹，清香誰辨雪中梅。
喧囂祇爲鶯聲巧，漏泄多應柳眼開。
只恐藏春藏不得，東君勾勒下山來。
蘆花
作者：王汝舟
朝代：宋

琵琶亭前夜泊舟，荻花瑟瑟風颼颼。
潯陽夜靜月如晝，琵琶寂寞江空流。
詠歸堂隱鱗洞·其一
作者：王汝舟
朝代：宋

先生名利比塵灰，綠竹青松手自栽。
擬把一竿盤石上，幅巾閑過峽山來。
詠歸堂隱鱗洞·其三
作者：王汝舟
朝代：宋

隱德家聲累世聞，考槃幽澗作閑人。
夭紅過眼隨榮謝，菊秀蘭香自占春。
詠歸堂隱鱗洞·其二
作者：王汝舟
朝代：宋

清時通退一何忙，撫志山西漢仲長。
靜覺眼根無俗物，翛然一室自焚香。
詠歸堂隱鱗洞·其四
作者：王汝舟
朝代：宋

種竹淇園遠致君，生平孤節負辛勤。
需賢側席非無意，地遠言輕豈易聞。
寄葛元成
作者：王汶
朝代：宋

子規啼不歇，君向越山聽。
既已疎吟伴，誰當共酒瓶。
松花全是粉，柳絮半爲萍。
自笑無生計，閒箋相鶴經。
寄葛元成
作者：王汶
朝代：宋

子规啼不歇，君向越山听。
既已疎吟伴，谁当共酒瓶。
松花全是粉，柳絮半为萍。
自笑无生计，閒笺相鹤经。
寄葛元成
作者：王汶
朝代：宋

子规啼不歇，君向越山听。既已疏吟伴，谁当共酒瓶。松花全是粉，柳絮半为萍。自笑无生计，閒笺相鹤经。
寄韓澗泉三首·其一
作者：王汶
朝代：宋

達人貴適己，脫屣離王庭。
袖此轉物手，悅我違俗醒。
睆彼岐山鳥，揚光來青冥。
豈其覽德輝，而肯啄腐腥。
翻雲吐嘉音，濯露潔脩翎。
紛紛世網密，何由覿爾形。
寄韓澗泉三首·其三
作者：王汶
朝代：宋

浮榮安可搴，高蹈何恨早。
處則爲遠志，出則爲小草。
脩名隨風翔，嘉遯若龍矯。
棲遲二十年，匣此不世寶。
灝露團紅蘭，涼吹發清昊。
因知吐芳訊，慰我夙昔抱。
寄韓澗泉三首·其二
作者：王汶
朝代：宋

在困多促促，長懷特栖者。
崔嵬玉山岑，今誰秣余馬。
朝隨澗雲浮，暮逐澗泉瀉。
光儀儼神交，晤言寄心寫。
食魚不知肥，采菊不盈把。
願垂白日影，照我蔀屋下。
寄韩涧泉三首
作者：王汶
朝代：宋

达人贵适己，脱屣离王庭。袖此转物手，悦我违俗醒。睆彼岐山鸟，扬光来青冥。岂其览德辉，而肯啄腐腥。翻云吐嘉音，濯露洁脩翎。纷纷世网密，何由觌尔形。在困多促促，长怀特栖者。崔嵬玉山岑，今谁秣余马。朝随涧云浮，暮逐涧泉泻。光仪俨神交，晤言寄心写。食鱼不知肥，采菊不盈把。愿垂白日影，照我蔀屋下。浮荣安可搴，高蹈何恨早。处则为远志，出则为小草。脩名随风翔，嘉遁若龙矫。栖迟二十年，匣此不世宝。灏露团红兰，凉吹发清昊。因知吐芳讯，慰我夙昔抱。
寄韩涧泉三首·其一
作者：王汶
朝代：宋

达人贵适己，脱屣离王庭。
袖此转物手，悦我违俗醒。
睆彼岐山鸟，扬光来青冥。
岂其览德辉，而肯啄腐腥。
翻云吐嘉音，濯露洁修翎。
纷纷世网密，何由觌尔形。
寄韩涧泉三首·其一
作者：王汶
朝代：宋

达人贵适己，脱屣离王庭。袖此转物手，悦我违俗醒。睆彼岐山鸟，扬光来青冥。岂其览德辉，而肯啄腐腥。翻云吐嘉音，濯露洁脩翎。纷纷世网密，何由觌尔形。
寄韩涧泉三首·其三
作者：王汶
朝代：宋

浮荣安可搴，高蹈何恨早。
处则为远志，出则为小草。
修名随风翔，嘉遯若龙矫。
栖迟二十年，匣此不世宝。
灏露团红兰，凉吹发清昊。
因知吐芳讯，慰我夙昔抱。
寄韩涧泉三首·其三
作者：王汶
朝代：宋

浮荣安可搴，高蹈何恨早。处则为远志，出则为小草。脩名随风翔，嘉遁若龙矫。栖迟二十年，匣此不世宝。灏露团红兰，凉吹发清昊。因知吐芳讯，慰我夙昔抱。
寄韩涧泉三首·其二
作者：王汶
朝代：宋
体裁：古风

在困多促促，长怀特栖者。崔嵬玉山岑，今谁秣余马。朝随涧云浮，暮逐涧泉泻。光仪俨神交，晤言寄心写。食鱼不知肥，采菊不盈把。愿垂白日影，照我蔀屋下。
有怀蔡贯之子与
作者：王汶
朝代：宋
体裁：五言律诗

相看计尽非，息影更何疑。几日雁初过，一冬寒较迟。竹宜和雪看，梅好带花移。只此清贫趣，知心者是谁。
有懷蔡貫之子與
作者：王汶
朝代：宋

相看計盡非，息影更何疑。
幾日雁初過，一冬寒較遲。
竹宜和雪看，梅好带花移。
只此清貧趣，知心者是誰。
水心先生墓下作
作者：王汶
朝代：宋

排云上殊庭，备物俨神道。含酸步逶迤，积疹思遐漂。乘风来帝旁，驾说落穷岛。百圣集会期，万化资斧藻。瞻前凤漂漂，顾后龙矫矫。宝璐列中华，韶音被夷獠。肃肃阙里墙，萋萋墓林草。谁尸两楹梦，而复悲一老。曩余稚养蒙，今日幸茹蓼。超然欲径陈，窅尔竟虚抱。育德德何成，果行行何造。沔彼江海流，不纳此行潦。青松露珠团，怪石紫烟绕。千年万年垂，封树等穹昊。
水心先生墓下作
作者：王汶
朝代：宋

排云上殊庭，备物俨神道。
含酸步逶迤，积疹思遐漂。
乘风来帝旁，驾说落穷岛。
百圣集会期，万化资斧藻。
瞻前凤漂漂，顾后龙矫矫。
宝璐列中华，韶音被夷獠。
肃肃阙里墙，萋萋墓林草。
谁尸两楹梦，而復悲一老。
曩余稚养蒙，今日幸茹蓼。
超然欲径陈，窅尔竟虚抱。
育德德何成，果行行何造。
沔彼江海流，不纳此行潦。
青松露珠团，怪石紫烟遶。
千年万年垂，封树等穹昊。
水心先生墓下作
作者：王汶
朝代：宋

排雲上殊庭，備物儼神道。
含酸步逶迤，積疹思遐漂。
乘風來帝旁，駕說落窮島。
百聖集會期，萬化資斧藻。
瞻前鳳漂漂，顧後龍矯矯。
寶璐列中華，韶音被夷獠。
肅肅闕里牆，萋萋墓林草。
誰尸兩楹夢，而復悲一老。
曩余稚養蒙，今日幸茹蓼。
超然欲徑陳，窅爾竟虛抱。
育德德何成，果行行何造。
沔彼江海流，不納此行潦。
青松露珠團，怪石紫煙遶。
千年萬年垂，封樹等穹昊。
送应显夫之上饶
作者：王汶
朝代：宋
体裁：五言律诗

细雨杏花斑，飞飞燕子还。人随烟棹去，门对钓矶閒。晓月偏惊梦，春云不离山。定知多好句，音问盍相关。
送應顯夫之上饒
作者：王汶
朝代：宋

細雨杏花斑，飛飛燕子還。
人隨煙棹去，門對釣磯閒。
曉月偏驚夢，春雲不離山。
定知多好句，音問盍相關。
东台山
作者：王汾
朝代：宋
体裁：七言绝句

谁谓前人不可攀，金杯泛菊且开颜。但知落帽临风醉，未必龙山胜凤山。
東臺山
作者：王汾
朝代：宋

誰謂前人不可攀，金杯泛菊且開顔。
但知落帽臨風醉，未必龍山勝鳳山。
詩一首
作者：王汾
朝代：宋

暫到靈巖頃刻間，籃輿還促度前山。
我今吏役羞前輩，勝地逢僧不得閑。
诗一首
作者：王汾
朝代：宋
体裁：七言绝句

暂到灵岩顷刻间，篮舆还促度前山。我今吏役羞前辈，胜地逢僧不得闲。
送程給事知越州
作者：王汾
朝代：宋

名藩從古任惟良，况復深嚴瑣闥郎。
夕拜更持仙殿筆，晝歸仍綰會稽章。
詩編豈愧微之富，杯酒應嗤賀監狂。
惠政相承今邵杜，越人歌頌繼南陽。
送程给事知越州
作者：王汾
朝代：宋

名藩从古任惟良，况复深严琐闼郎。夕拜更持仙殿笔，昼归仍绾会稽章。诗编岂愧微之富，杯酒应嗤贺监狂。惠政相承今邵杜，越人歌颂继南阳。
送程给事知越州
作者：王汾
朝代：宋

名藩从古任惟良，况復深严琐闼郎。
夕拜更持仙殿笔，昼归仍绾会稽章。
诗编岂愧微之富，杯酒应嗤贺监狂。
惠政相承今邵杜，越人歌颂继南阳。
題陸子泉
作者：王汾
朝代：宋

泉品舊知名，澄源石甃盈。
甘滋飽僧飯，潤澤濟農耕。
漱玉人誰聽，囊茶客自烹。
久供鴻漸啜，曾奉贊皇羹。
昨忝此邦守，令無諸縣行。
煩酲想巖壑，一日慰幽情。
慚怍方堆面，塵埃正滿纓。
臨流聊洗濯，心已識蒙亨。
题陆子泉
作者：王汾
朝代：宋
体裁：五言排律

泉品旧知名，澄源石甃盈。甘滋饱僧饭，润泽济农耕。漱玉人谁听，囊茶客自烹。久供鸿渐啜，曾奉赞皇羹。昨忝此邦守，令无诸县行。烦酲想岩壑，一日慰幽情。惭怍方堆面，尘埃正满缨。临流聊洗濯，心已识蒙亨。
一萼红 其一 石屋探梅
作者：王沂孙
朝代：宋
体裁：词

思飘飘。拥仙姝独步，明月照苍翘。花候犹迟，庭阴不扫，门掩山意萧条。抱芳恨、佳人分薄，似未许、芳魄化春娇。雨涩风悭，雾轻波细，湘梦迢迢。谁伴碧尊雕俎，唤琼肌皎皎，绿鬓萧萧。青凤啼空，玉龙舞夜，遥睇河汉光摇。未须赋、疏香淡影，且同倚、枯藓听吹箫。听久馀音欲绝，寒透鲛绡。
一萼红 其三 红梅
作者：王沂孙
朝代：宋

占芳菲。趁东风妩媚，重拂淡燕支。青凤衔丹，琼奴试酒，惊换玉质冰姿。甚春色、江南太早，有人怪、和雪杏花飞。藓佩萧疏，茜裙零乱，山意霏霏。空惹别愁无数，照珊瑚海影，冷月枯枝。吴艳离魂，蜀妖浥泪，孤负多少心期。岁寒事、无人共省，破丹雾、应有鹤归时。可惜鲛绡碎剪，不寄相思。
一萼红 其三 红梅
作者：王沂孙
朝代：宋
体裁：词

占芳菲。趁东风妩媚，重拂淡胭脂。青凤衔丹，琼奴试酒，惊换玉质冰姿。甚春色、江南太早，有人怪、和雪杏花飞。藓佩萧疏，茜裙零乱，山意霏霏。空惹别愁无数，照珊瑚海影，冷月枯枝。吴艳离魂，蜀妖浥泪，孤负多少心期。岁寒事、无人共省，破丹雾、应有鹤归时。可惜鲛绡碎剪，不寄相思。
一萼红 其五 初春怀旧
作者：王沂孙
朝代：宋
体裁：词

小庭深。有苍苔老树，风物似山林。侵户清寒，捎池急雨，时听飞过啼禽。埽荒径、残梅似雪，甚过了、人日更多阴。压酒人家，试灯天气，相次登临。犹记旧游亭馆，正垂杨引缕，嫩草抽簪。罗带同心，泥金半臂，花畔低唱轻斟。又争信、风流一别，念前事、空惹恨沈沈。野服山筇醉赏，不似如今。